
KOMMENTARER    FRA    LÆSERNE 


UDRYD  PORNOGRAFIENS  SVØBE 

Liahona  (spansk)  er  fremragende  og 
inspirerende.  Det  rummer  lys  og  indsigt 
og  hjælper  med  til  at  ændre  holdninger, 
eftersom  mange,  som  ikke  er  medlemmer 
af  Kirken,  læser  det. 

Budskabet  fra  Det  Første  Præsident- 
skab, »Pornografi  -  en  dødbringende 
smitte«,  af  præsident  Thomas  S.  Monson 
i  novembernummeret  2001  indeholdt 
fremragende  råd  til,  hvordan  vi  udrydder 
denne  svøbe.  Jeg  beder  for  alle  vore  kir- 
keledere og  takker  vor  himmelske  Fader 
for  deres  råd. 

Jacinto  Felipe  Amutio, 
Ordn  Gren  i  Ordn  Distrikt 
i  Argentina 

LYKKE 

Når  vi  er  kede  af  det,  bør  vi  bede  til 
vor  himmelske  Fader,  som  giver  alle 
gavmildt.  Jeg  beder  altid  om  glæde.  Jeg 
er  glad  for,  at  jeg  blev  medlem  af  Jesu 
Kristi  Kirke  af  Sidste  Dages  Hellige.  Jeg 
ved,  at  skønt  jeg  oplever  trængsler  i  dette 
liv,  opnår  jeg  evig  glæde,  hvis  jeg  er  lydig 
mod  vor  himmelske  Faders  love. 

Det  er  en  utrolig  stor  glæde  at  hjælpe 
dem  omkring  mig.  Jeg  er  også  glad  for  at 
tjene  som  wardsmissionsleder. 


Da  jeg  indsendte  min  mors  navn,  så 
der  kunne  blive  udført  dåb  for  hende  i 
templet,  erfarede  jeg,  at  man  opnår  stor 
glæde  ved  at  hjælpe  dem,  som  er  døde, 
med  at  modtage  evangeliets  ordinancer. 

Når  vi  efterlever  evangeliet,  bliver  vi 
lykkelige. 

Geraldo  Magela  Pinto, 
Contagem  1.  Ward, 
Contagem  Stav  i  Brasilien 

»DEN  HJEMVENDTE  MISSIONÆR« 

Da  jeg  tjente  som  fuldtidsmissionær, 
benyttede  jeg  altid  Le  Liahona  (fransk) 
til  at  forberede  mig  på  dagens  arbejde 
og  til  at  undervise.  Det  var  en  opmun- 
tring i  vanskelige  tider.  Og  det  hjælper 
mig  stadigvæk.  Ældste  L.  Tom  Perrys  tale, 
»Den  hjemvendte  missionær«,  i  januar- 
nummeret 2002  har  haft  stor  indflydelse 
på  mig.  Den  lærte  mig,  at  jeg  har  et  ansvar 
for  at  bidrage  til  Kirkens  lokale  vækst  ved 
trofast  at  virke  som  hjemmelærer. 

Justin  Mukuna, 

Gecamines  1.  Ward, 

Lubumbashi  Stav 

i  Den  Demokratiske  Republik  Congo 


BUDSKAB    FRA    DET    FØRSTE    PRÆSIDENTSKAB 


Berig  dit  liv  med 


familieaften 


PRÆSIDENT  JAMES  E.  FAUST 

Andenrådgiver  i  Det  Første  Præsidentskab 

Som  ung  mand  hørte  jeg  ofte  præsi- 
dent J.  Reuben  Clark  (1871-1961),  et 
medlem  af  Det  Første  Præsidentskab, 
opfordre  til,  at  der  skulle  herske  enighed  i 
Kirken.  Han  citerede  ofte  Herrens  budskab: 
»Jeg  siger  jer:  Vær  et,  og  dersom  I  ikke  er  et, 
er  I  ikke  mine«  (L&P  38:27).  Enigheden  i 
Kirken  er  altid  en  afspejling  af  enigheden  i 
vore  hjem.  En  af  de  vigtigste  måder,  hvorpå 
vi  kan  fremme  enigheden  i  hjemmet,  er  ved 
regelmæssigt  at  holde  familieaften.  Hvad 
enten  vi  er  unge  eller  gamle,  ugifte  eller 
gifte,  hvad  enten  vores  børn  bor  hjemme 
eller  er  fløjet  fra  reden,  kan  familieaften 
skabe  øget  enighed  og  kærlighed  i  vore 
hjem.  Familieaften  er  for  alle. 

Solide,  stærke  familier 

Man  kan  spekulere  på,  hvorfor  så  mange 
hjem  svækkes,  og  hvorfor  så  mange  familier 
går  i  opløsning.  Der  er  mange  årsager  til  det. 
Uden  tvivl  har  det  meget  at  gøre  med  tidens 
sociale  opbrud.  Vi  bliver  alle  udsat  for  gli- 
trende, lokkende,  falske  reklamer.  Volden 
skildres  overalt.  Vores  samfund  er  gennemsy- 
ret af  den  opfattelse,  at  selviskhed  og  øjeblik- 
kelig tilfredsstillelse  er  acceptabel  og  endda 


respektabel  adfærd.  Alkoholismens  tragiske 
følger  ses  i  voldsomt  omfang  og  forstærkes  af 
andre  former  for  misbrug.  Den  seksuelle 
revolution  har  hæmmet  familiens  åndelige, 
mentale  og  fysiske  velbefindende. 

Hvorfor  er  en  familie  stærk,  mens  en 
anden  er  svag?  Årsagerne  er  uendelig  kom- 
plekse. Men  der  findes  dog  nogle  svar  på 
det.  Der  er  righoldige  beviser  på,  at  en  stærk, 
kærlig  fars  tilstedeværelse  i  hjemmet  øger 
sandsynligheden  for,  at  børnene  bliver 
ansvarlige,  lovlydige  borgere,  end  hvis  der 
ikke  er  nogen  far,  eller  hvis  han  ikke  opfylder 
sit  ansvar  som  familiefar.  En  ineffektiv  far 
lægger  en  dobbelt  byrde  på  moderen. 

En  fars  aktive  tilstedeværelse  i  hjemmet  - 
kombineret  med  den  ene  eller  begge  foræl- 
dres aktivitet  i  Kirken  og  med  disciplin  og 
evangelisk  undervisning  i  hjemmet  -  synes  at 
skabe  solide,  stærke  familier. 

Når  jeg  hører  om  familier,  som  går  i  opløs- 
ning, spekulerer  jeg  på,  om  man  regelmæssigt 
har  afholdt  familieaften  og  familiebøn  i  det 
hjem.  Der  er  ingen  tvivl  om,  at  den  vigtigste 
ingrediens  til  at  skabe  lykkelige  hjem  i  Kirken 
er  en  inderlig,  religiøs  forpligtelse  over  for 
Gud  og  hans  evangelium.  Ved  familieaften 


Den  hengivenhed 
mod  Gud,  som 
fremelskes  under 
familieaften,  synes 
at  skabe  et  åndeligt 
anker  og  en  stabili- 
tet, som  hjælper 
familier  og  enkelt- 
personer med  at 
tackle  livets  van- 
skeligheder. 

kan  kloge,  modne  forældre  fremelske  denne 
forpligtelse  hos  børnene.  Par  kan  styrke  og 
støtte  hinanden  i  deres  efterlevelse  og  forstå- 
else af  evangeliet.  Ugifte  kan  samles  i  mindre 
grupper  under  deres  præstedømmelederes 
opsyn  og  have  evangeliske  drøftelser  eller 
passende  aktiviteter.  Den  hengivenhed  mod 
Gud,  som  fremelskes  under  disse  forhold, 
synes  at  skabe  et  åndeligt  anker  og  en  stabili- 
tet, som  hjælper  familier  og  enkeltpersoner 
med  at  tackle  livets  vanskeligheder.  Nogle  vil 
måske  sige,  at  dette  er  en  grov  forenkling  af  et 
meget  indviklet  problem,  men  jeg  tror  på,  at 
løsningen  ligger  inden  for  rammerne  af  Jesu  Kristi 
gengivne  evangelium. 


Familieaften  skaber  enighed 

Tillad  mig  at  foreslå  nogle  måder,  hvorpå  vi  kan  styrke 
vores  forpligtelse  over  for  Gud  og  skabe  enighed  og  kær- 
lighed under  vores  familieaften: 

I.  Bed.  Kilden  til  vores  enorme  styrke  som  enkeltperso- 
ner og  familier  er  ikke  nogen  hemmelighed.  Det  er  en 
gave  fra  Gud.  Vi  behøver  ikke  at  indtage  vanedannende 

stoffer,  som  findes  i  nar- 
kotika og  alkohol,  for 


enne  tid  sam 
men  er  dyre- 
bar -  det  er 
tid  til  at  opmuntre 
hinanden  og  lære 
færdigheder. 


at  kunne  møde  tilværelsens  problemer.  Vi 
skal  blot  trække  på  den  guddommelige 
kraftkilde  ved  ydmyg  bøn. 

Det  kan  ofte  synes  at  kræve  overmenne- 
skelige kræfter  at  samle  alle  til  familieaften. 
Man  har  måske  ikke  altid  lyst  til  at  bede,  når 
familien  endelig  er  samlet,  men  det  belønner 
sig,  hvis  man  holder  ud. 

2.  Syng  eller  lyt  til  hellig  musik. 
Kirkens  salmer  og  børnesange  kan  indbyde 
Helligånden  til  jeres  familieaften.  Herren  har 
sagt,  at  »de  retfærdiges  sang  er  som  en  bøn 
til  mig,  og  den  skal  besvares  med  velsig- 
nelser på  deres  hoveder«  (L&P  25:12). 

3.  Studér  skrifterne.  Vi  har  alle  brug  for  den  styrke,  som 
kommer  af  at  læse  i  skrifterne.  Forældre  skal  tilegne  sig  en 
forståelse  af  standardværkerne,  så  de  kan  belære  deres 
børn  om  dem.  De,  der  leder  lektionen  ved  familieaften, 
bør  være  forberedt  på  at  benytte  skrifterne  i  deres  under- 
visning. Et  barn,  som  er  blevet  undervist  ud  fra  skrifterne, 
besidder  en  dyrebar  arv.  Vi  styrkes  alle,  når  vi  bliver  gjort 
bekendt  med  heroiske  skikkelser  og  historier  fra  skrif- 
terne, såsom  Daniel  i  løvekulen,  David  og  Goliat,  Nephi, 
Helaman  og  de  unge  krigere  og  alle  de  andre. 

4.  Samarbejd  og  tjen  andre.  Børn  skal  lære  at  arbejde. 
Enhver  husholdning  har  daglige  opgaver,  som  børnene 

kan  få  ansvar  for.  Man  kan  yde  meningsfyldt  tjeneste 
under  familieaften  ved  at  udføre  planlagte  projek- 
ter i  hjemmet  eller  i  lokalsamfundet. 

5.  Fokusér  på  at  udvikle  disciplin  og  lydighed. 
Hvis  forældre  ikke  disciplinerer  deres  børn  og 
lærer  dem  lydighed,  bliver  samfundet  måske 
nødt  til  at  disciplinere  dem  på  måder,  som 
hverken  forældrene  eller  børnene  vil  bryde 
sig  om.  Hvis  voksne  ikke  udviser  selvdisci- 
plin og  er  gode  eksempler,  kan  det  få 
katastrofale  følger  for  dem  selv  og  for 
samfundet.  Uden  disciplin  og  lydighed 
i  hjemmet  og  i  vores  livsførelse,  falder 
enigheden  i  familien  til  jorden. 

6.  Prioritér  loyalitet  mod  hinanden  hø/f.  Ordbogen 
definerer  ordet  loyal:  »Som  retter  sig  efter,  respekterer 
de  gældende  love  ...  tro  mod  og  hengiven  overfor  ...  som 
respekterer  forpligtelser  overfor,  tager  hensyn  til  andres 
berettigede  krav,  interesser,  optræder  på  en  ærlig  og  hen- 
synsfuld måde.«1  Hvis  familiens  medlemmer  ikke  er  loyale 
over  for  hinanden,  kan  de  ikke  være  loyale  over  for  sig 
selv. 

7.  Skab  selvværd.  Et  af  de  største  problemer  i  samfun- 
det i  dag  er,  at  vi  tilbringer  mindre  og  mindre  tid  sammen. 
Nogle  bruger  uforholdsmæssigt  meget  tid  foran  fjernsynet, 
når  de  endelig  er  sammen,  hvilket  berøver  dem  tid,  som 
kunne  bruges  på  at  skabe  selvværd.  Familieaften  giver 
enkeltpersoner  og  familier  den  fornødne  tid  til  at  tale  og 
lytte  til  hinanden  som  forældre  og  børn,  brødre  og  søstre, 
ægtefæller  og  venner.  Denne  tid  sammen  er  dyrebar  -  det 
er  tid  til  at  opmuntre  hinanden  og  lære  færdigheder.  Hvis 
man  tilbringer  mindre  tid  sammen,  kan  det  medføre 
ensomhed,  som  igen  kan  skabe  følelse  af  svigt,  af  ikke  at 
være  værdsat  og  ikke  at  slå  til. 

8.  Skab  traditioner.  Noget  af  familiens  styrke  findes 

i  de  traditioner,  som  den  har  skabt.  Traditioner  kan  bestå 


i  at  gøre  noget  særligt  ud  af  velsignelser  af  børn,  dåb, 
ordinationer  i  præstedømmet  eller  fødselsdage. 
Traditionsrige  aktiviteter  såsom  fisketure  eller  krybbespil 
juleaften  kan  skabe  dejlige  minder  om  en  god  tid  sammen. 
Ugentlige  familieaftener  kan  også  være  en  traditionsrig  tid. 
Familieaftensgrupper  kan  også  skabe  traditioner  i  form 
af  de  aktiviteter,  som  de  vælger  at  afholde  regelmæssigt, 
og  den  måde,  hvorpå  de  fejrer  særlige  mærkedage  eller 
begivenheder. 

9.  Gør  alt  i  kærlighedens  ånd.  Ældste  LeGrand  Richards 
(1886-1983)  fra  De  Tolv  Apostles  Kvorum  fortalte  om  sit 
kærlige  forhold  til  sin  far.  Han  sagde:  »Jeg  trådte  ind  i 
min  fars  lejlighed,  da  han  var  omkring  de  90  ...  og  da  jeg 
åbnede  døren,  rejste  han  sig  og  kom  hen  imod  mig,  tog 
mig  i  sine  arme  og  kyssede  mig.  Det  gjorde  han  altid  ... 
Han  krammede  mig  og  kaldte  mig  ved  mit  kælenavn: 
>Grandy  min  dreng,  jeg  elsker  dig.<«2 

Nogle  forældre  har  svært  ved  at  give  udtryk  for  deres 
kærlighed  i  ord  eller  gerninger.  Jeg  kan  ikke  huske,  at  min 
far  nogensinde  har  brugt  vendingen:  »Jeg  elsker  dig,  min 
dreng.«  Men  han  viste  det  på  tusinder  af  måder,  som  talte 
højere  end  ord.  Han  gik  næsten  aldrig  glip  af  en  øvelse,  en 

kamp,  et  løb  eller  nogen  anden  aktivitet,  som 
et  af  hans  børn  deltog  i. 

Moderens  tid  og  kærtegn  gør  hjemmet 
varmt,  rart  og  dejligt.  Hustruer  og  mødre  for- 
tjener en  særlig  støtte  fra  deres  ægtemænd 
og  børn.  Præsident  George  Albert  Smith 
(1870-1951)  sagde  til  ægtemænd  og  fædre: 
»Nogle  synes  at  tro,  at  det  er  kvindens  ansvar 
at  tage  sig  af  hjemmet  og  alt  andet,  mens 
manden  går  til  sine  møder.  Men  lad  mig  for- 
tælle jer,  at  jeres  vigtigste  ansvar  er  jeres  eget 
hjem.«3 

Familieaften  er  en  tid  til  tålmodighed  og 
gensidig  respekt.  Lad  der  ikke  herske  dårlige  følelser 
eller  vrede  mellem  forældre  og  børn,  ægtemænd  og 
hustruer,  brødre  og  søstre  og  slægtninge.  Lad  der  herske 
enighed  og  kærlighed  mellem  alle  medlemmer  i  ward 
og  grene.  Sårede  følelser  eller  uenigheder  bør  straks 
bringes  i  orden.  Jeg  beder  til,  at  familielivets  varme  men- 
neskelighed må  være  fremherskende  i  alle  vore  forhold. 

Til  alle 

Jeg  spekulerer  på,  om  uplanlagte  og  uregelmæssige 
familieaftener  er  nok  til  at  indgyde  os  selv  og  vore  børn 
den  fornødne  moralske  styrke  til  at  møde  tilværelsens 
vanskeligheder.  Sporadisk  skriftstudium  i  familien  kan 
være  utilstrækkeligt  til  at  væbne  os  selv  og  vore  børn 
med  den  nødvendige  dyd  til  at  modstå  det  moralske  for- 
dærv i  de  samfund,  som  vi  lever  i.  Hvor  i  al  verden  skal 
vi  lære  kyskhed,  pålidelighed,  ærlighed  og  almindelig 
hæderlighed,  hvis  ikke  i  hjemmet?  Disse  værdier  under- 
bygges selvfølgelig  i  Kirken,  men  det  er  mere  effektivt, 
når  der  vedvarende  undervises  i  principperne  i  hjem- 
met. Vi  har  brug  for  den  styrke,  som  udspringer  af 
familieaften,  hvis  vi  skal  bekæmpe  verdens  onde 
påvirkninger. 

1 1976  sagde  Det  Første  Præsidentskab: 

»Familieaften  er  for  alle.  Det  er  for  familier  med  forældre 
og  børn,  for  familier  med  kun  en  forælder  og  for  forældre, 
som  ikke  har  hjemmeboende  børn.  Det  er  for  familieaftens- 


ar  kan  gennem 
familieaften 
styrke  og  støtte 
hinanden  i  deres  efter- 
levelse ogforstdelse  af 
evangeliets  principper. 


grupper  bestående  af  ugifte  og  for  dem,  som 
bor  alene  eller  sammen  med  bofæller  ... 
Regelmæssig  deltagelse  i  familieaften 
udvikler  øget  selvværd,  enighed  i  familien, 
kærlighed  til  vore  medmennesker  og  tillid  til 
vor  himmelske  Fader.  Det  er  vort  løfte,  at  rige 
velsignelser  kommer  til  alle,  som  samvittig- 
hedsfuldt planlægger  og  afholder  ugentlige 
familieaftener.«4  Jeg  aflægger  vidnesbyrd  om, 
at  dette  er  lige  så  sandt  i  dag  som  for  næsten 
30  år  siden. 

Hvis  vi  afholder  vores  familieaftener,  bli- 
ver vore  hjem  beriget,  vore  ward  og  grene 

vokser  og  oplever  fremgang,  vi  bliver  lutret  og  helvedes 

porte  skal  ikke  få  overhånd  over  os.  ■ 

NOTER 

1.  Ordbog  over  det  danske  sprog,  bind  12,  s.  1234. 

2.  Conference  Report,  oktober  1967,  s.  111-112. 

3.  Konference  for  halvfjerdsere  og  stavsmissionærer,  den  4.  oktober 
1941,  s.  8. 

4.  Familiehjemmeaften:  Lykke  ved  tro  på  Jesus  Kristus,  1976,  s.  3- 


FORSLAG  TIL  SAMTALEEMNER  FOR 
HJEMMELÆRERNE 

Forbered  dig  under  bøn  på  at  fremlægge  dette  budskab  på 
en  måde,  som  opmuntrer  dine  elever  til  at  deltage  aktivt.  Her 
er  nogle  tå  eksempler: 

1 .  Fortæl  om  en  at  de  bedste  familieaftener,  som  du  har 
overværet.  Indbyd  dem,  du  underviser,  til  at  gøre  det  samme. 
Gennemgå  sammen  præsident  Fausts  ni  retningslinjer.  Hjælp 
dem,  du  underviser,  med  at  se  på  hvilke  områder,  deres  familie- 
aftener er  effektive,  og  at  finde  områder,  som  de  gerne  vil 
forbedre. 

2.  Skriv  »Familieaften  er  for  alle«  på  et  stykke  papir  og  vis 
det  til  familien.  Læs  sammen  præsident  Fausts  budskab,  mens 
I  kigger  efter  grunde  til,  at  alle  bør  deltage  i  familieaften.  Aflæg 
vidnesbyrd  om  de  velsignelser,  som  du  har  modtaget  gennem 
familieaften. 

3.  Du  kan  også  påpege  andre  artikler  i  dette  nummer,  som 
omhandler  familieaften,  og  drøfte  dem. 

Vi  kan  skabe  enkle,  men  effektive  familieaftenslektioner  ved  hjælp  af  en  lang 
række  evangeliske  ressourcer,  som  vi  har  omkring  os. 


Er  dit  første  spørgsmål,  når  du  planlægger  en 
lektion  til  familieaften:  »Hvad  skal  jeg  finde  på  til 
lektionen?«  Hvis  det  er  tilfældet,  så  læs  videre. 
Kirkens  tidsskrifter  bad  læserne  om  at  komme  med 
ideer  til  gode  familieaftener.  Det  følgende  er  en  række 
enkle  forslag  til  lektioner  eller  fremgangsmåder,  som  kan 
hjælpe  din  familie. 

Giv  udtryk  for  taknemlighed 

Bare  det  at  udtrykke  sin  taknemlighed  for  alt  det  gode, 
som  vi  har,  kan  skabe  en  vidunderlig  familieaften,  og  det 
kan  gentages  med  succes  flere  gange  om  året.  James  og 
Kelly  Peterson  fra  Burley  10.  Ward  i  Burley  Stav  i  Idaho  har 
haft  glæde  af  sådan  en  lektion.  »En  uge  oplevede  vi  nogle 
uventede  udfordringer  og  nogle  fantastiske  velsignelser;« 
skriver  søster  Peterson.  »Så  vi  satte  os  ned  som  familie  og 
talte  om  det,  som  vi  er  taknemlige  for.  Vi  begyndte  med 
enkle  ting  som  et  hjem  og  mad.  Så  begyndte  vi  at  lægge 
mærke  til  de  mange  ting,  vi  bare  havde  taget  for  givet,  og  vi 
indså,  hvor  meget  Herren  har  velsignet  os.  Da  vi  gav 
udtryk  for  vores  taknemlighed,  fyldtes  vores  hjem  med 
varme.  Det  var  taknemlighedens  ånd,  en  følelse  af  trøst  og 


fred.  Vi  følte  os  meget  tæt  på  vor  himmelske  Fader  og 
hinanden  den  aften.  Det  var  en  af  de  familieaftener,  vi 
aldrig  glemmer.« 

Læs  et  skriftsted 

Når  vi  kombinerer  studium  afskrifterne  med  personligt 
vidnesbyrd,  får  vi  altid  en  inspirerende  familieaftenslek- 
tion.  Jules  og  Judith  Kon  Bofanga  fra  Ngaba  Ward  i  Masina 
Stav  i  Kinshasa  i  Den  Demokratiske  Republik  Congo  har 
haft  succes  med  at  knytte  familien  sammen  ved  hjælp  af 
skrifterne.  »Det  er  i  hjemmet,  at  vi  har  lært  vor  himmelske 
Fader  bedre  at  kende  takket  være  vores  familieaftener,« 
skriver  søster  Bofanga.  »Da  det  jo  aldrig  skorter  på  udfor- 
dringer, henvender  vi  os  til  vor  himmelske  Fader  gennem 
bøn  og  studium  afskrifterne.  Vi  har  opnået  kundskab,  og 
vi  har  lært  at  elske  og  tjene  hinanden.« 

Syng  salmer  sammen 

En  velkendt  salme  kan  let  blive  grundlaget  for  en  lektion 
til  familieaften.  Efter  at  have  sunget  en  salme  sammen  i 
familien,  kan  vi  læse  og  drøfte  salmens  tekst  og  de  skriftste- 
der, som  står  anført  under  den.  Bånd  med  Kirkens  salmer 

(katalognr.  52175)  eller  salmer  og  sange  (katalognr. 
52052),  som  kan  købes  gennem  distributionscentrene,  kan 
hjælpe  os  med  at  lære  salmerne  at  kende  og  synge  dem. 

Wendy  M.  Mitosinka  fra  Bradshaw  Ward  i  Prescott  Stav  i 
Arizona  mindes  sådan  en  lektion  fra  sin  barndom:  »Min 
mor  spillede  klaver,  og  vi  sang  og  sang.  Da  vi  sang  >Min 
hyrde  er  Herren<,  fornemmede  jeg  Ånden  meget  stærkt, 
og  jeg  fik  tårer  i  øjnene.  Jeg  glemte  aldrig  melodien,  og 
senere  lærte  jeg  at  spille  den  på  guitar.  Når  vanskelighe- 
derne møder  mig  i  dag,  giver  de  salmer,  jeg  lærte  som 
barn,  mig  fred  og  glæde.« 


Læs  dagbogsuddrag 

Enhver  kan  have  glæde  af  at  høre  opløf- 
tende personlige  oplevelser  og  vidnesbyrd  fra 
familiemedlemmers  eller  forfædres  dagbøger. 
Vi  kan  bruge  familieaften  til  at  skrive  i  vore 
dagbøger,  og  når  det  synes  passende,  kan  vi 
læse  uddrag  op  for  hinanden. 

Ramona  Morreale  fra  Cannonville  Ward  i 
Escalante  Stav  i  Utah  skriver  om  en  særlig 
familieaften,  hvor  hun  læste  op  fra  sin  dag- 
bog: »Jeg  fandt  uddrag  om  vores  børn  og  de 
sjove  ting,  som  de  sagde  og  gjorde,  da  de  var 
mindre.  Inden  længe  lo  vi  alle  sammen.  Vores 
børn  beder  ofte  om  at  få  en  >dagbogslektion< 
igen.  Af  og  til  læser  vi  også  åndelige  uddrag 
fra  en  forfaders  dagbog.  Det  skaber  stor 
glæde,  og  vi  lærer  dem  bedre  at  kende.« 

Benyt  Kirkens  tidsskrifter 

Kirkens  tidsskrifter  rummer 
mange  evangeliske  materialer 
og  forslag  til  familieaftener. 
»Budskabet  fra  Det  Første 
Præsidentskab  og 
Besøgslærerindebudskabet 
med  deres  mange  citater 
og  spørgsmål  er  alle  tiders 


E 


n  velkendt 
salme  kan 
blive  grund- 
laget for  en  lektion 
til  familieaften,  og 
det  samme  kan 
fremførelsen  af  en 
historiefra 
skriften. 


til  lektioner,«  skriver  en  læser.  »Vores  familie  holder  også 
meget  af  at  læse  og  drøfte  historier  fra  Sidste  dages  hellige 
røster  og  at  tale  om  spørgsmålene  i  Spørgsmål  og  svar.« 
Der  findes  et  indeks  over  evangeliske  emner  sidst  i 
hvert  nummer.  Familier  kan  vælge  et  emne  og  så  læse 
og  drøfte  artikler  om  det  emne.  Familier  med  mindre  børn 
kan  finde  forslag  til  andre  aktiviteter  i  Fællestidsartiklerne. 
Teenagere  kan  fremstille  plakater  som  dem  i  Liahona 
ved  at  benytte  den  samme  tekst,  men  skabe  deres  egne 
billeder. 


Fortæl  historier 

Kathryn  Marrett  fra  Camp  Hill  Ward  i 
Brisbane  Stav  i  Australien  opdagede,  hvilken 
kraft  som  ligger  i  historiefortælling.  »Som  mor 
til  mindre  børn  har  jeg  har  svært  ved  at  holde 
deres  interesse  fanget  under  familieaften,« 
skriver  søster  Marrett.  »Efter  at  have  bedt  om 
inspiration  besluttede  jeg  mig  for  at  fokusere 
på  en  ny  værdinorm  hver  måned.  Jeg  valgte 
ærlighed  som  det  første  emne.  Kort  efter 
begyndte  ideerne  at  strømme  til  mig,  og  bør- 
nene og  jeg  begyndte  at  finde  på  historier  om 
ærlighed.  Vi  fandt  på  nogle  fiktive  børn,  som 
vi  brugte  i  alle  historierne.  Det  var  sjovt  at 
skabe  forskellige  situationer  og  se  på  resulta- 
terne af  gode  og  dårlige  valg. 

Når  vi  har  noget,  vi  skal  tale  om,  såsom  en 
cykel,  som  er  blevet  efterladt  ude  i  reg- 
nen, eller  bandeord,  så  taler  vi  om 
den  pågældende  værdinorm  og 
finder  på  historier  med  de  samme 
fiktive  børn.  Disse  historier  er 
selvfølgelig  blot  en  måde  at 
belære  om  værdier  på. 
Skrifterne  og  Kirkens  tids- 
skrifter rummer  grundlaget 
for  vores  evangeliske 
undervisning.« 

Undervis  på  skift  Gor  det  hver  uge 

Victor  og  Susana  Mendoza  fra  Ramona  (spanske)  Gren  Enighed  i  familien  udspringer  af,  at  man  samles  ofte. 

i  Hemet  Stav  i  Californien  har  erfaret,  at  en  fremragende  Alfredo  og  Tita  Obial  fra  Quirino  2.  Ward  i  Quezon  City 

måde  til  at  få  ideer  til  nye  lektioner  på  er  ved  at  skiftes  til  at  Sydstav  i  Filippinerne  har  fem  sønner.  »Vi  vil  gerne  være  en 

undervise.  »Vores  familieaftener  er  virkelig  spændende,«  evig  familie,«  skriver  søster  Obial.  »Vi  afholder  regelmæssige 

skriver  søster  Mendoza.  »Vores  børn  skiftes  til  at  undervise  familieaftener,  hvor  vi  viser  vore  talenter,  lærer  evangeliske 

og  finder  på  nye  ting,  som  gør  familieaften  anderledes  og  principper  og  har  det  sjovt.  Nogle  gange  afholder  vi  familie- 


interessant. For  eksempel  fremstiller  Victor 
Daniel  indbydelser,  som  han  giver  os  på  for- 
hånd, så  vi  alle  kan  være  der  til  tiden.  Når 
Jasmin  er  færdig  med  sin  lektion,  giver  hun 
os  et  diplom,  fordi  vi  har  hørt  godt  efter. 
Melissa  fortæller  spændende  historier,  som 
hun  har  lært  til  seminar. 

Til  at  begynde  med  var  det  ikke  let,  men  vi 
satte  vores  lid  til  Herren,  og  han  har  hjulpet 
os.  Jeg  bærer  vidnesbyrd  om,  at  afholdelse  af 
familieaften  har  styrket  både  vores  ægteskab 
såvel  som  vores  familie.  Vores  kærligheds- 
bånd  styrkes  hver  eneste  uge.  Vi  er  Jesus 
Kristus  taknemlige  for,  at  han  har  vist  os 

o 

vejen,  og  fordi  han  skænker  os  sin  Ånd  i 
vores  hjem  og  vores  hjerte.« 


E 


"1  nhverhar 
glæde  af  at 
høre  opløf- 
tende personlige 
oplevelser  og 
vidnesbyrd,  som 
findes  i  familie- 
medlemmers 
ogforfædres 
dagbøger. 


råd  for  at  drøfte  vore  behov  og  træffe  afgø- 
relser for  familien.  Vi  er  taknemlige  for 
Kirkens  familieaftensprogram,  som  ikke  alene 
knytter  vores  familie  tættere  sammen,  men 
også  fører  os  tættere  på  vor  himmelske 
Fader.« 

Familieaften  kan  være  en  velsignelse  for 
os  alle  sammen,  ligesom  det  har  været  det 
for  disse  familier,  hvis  vi  beder  om  inspira- 
tion; er  »ved  godt  mod«  (L&P  78:12);  samles 

o 

regelmæssigt;  og  indbyder  Anden  med 
musik,  bøn  og  personlige  vidnesbyrd.  Og 
frem  for  alt  bør  vi  ikke  lade  forberedelse  af 
lektioner  blive  en  hindring  for  afholdelsen  af 
familieaftener.  Til  tider  er  de  enkle  lektioner 
de  bedste.  ■ 


1 


3 


■ ■    ■■ ■  ■■    i-'' 


"  -    »*-*jS 


" 


«SS5* 


,     ■      :-  .'-    -. 


LETTE  AT  FORBEREDE 

LETTE   AT   FREMFØRE 


Et  hvilket  som  helst  emne  kan  blive  til  en  lektion  til  familieaften,  hvis  du  følger  disse  tre  enkle  trin: 

1.  Vælg  en  af  de  evangeliske  ressourcer,  som  står  opført  i  kolonne  A. 

2.  Fokusér  på  et  enkelt  emne  eller  én  tankefor  at  holde  lektionen  enkel. 

3.  Vælg  en  af  de  undervisningsmetoder,  som  står  opført  i  kolonne  Bfor  at  gøre  emnet  til  en  lektion. 


Følgende  materialer  og  mange  andre  evangeliske  ressourcer  kan  købes 
gennem  Kirkens  distributionscentre. 

1 .  Skrifterne 

2.  Konferencetaler  (se  Kirkens  tidsskrifter  og  www.lds.org) 

3.  Artikler  i  Kirkens  tidsskrifter 

4.  Salmer  (katalognr.  31243110) 

5.  »Familien:  En  proklamation  til  verden«  (seLiahona,  oktober  1998,  s.  24) 

6.  Hjælpeforeningsproklamationen  {seLiahona,  januar 2000,  s.  112) 

7.  Til  styrke  for  de  unge  (katalognr.  36550  1 1 0) 

8.  Unge  Pigers  valgsprog  (katalognr.  35224 110) 

9.  Formålene  med  Det  Aronske  Præstedømme  i  Det  Aronske  Præstedømme: 
Udfør  din  pligt  over  for  Gud  (katalognr.  36676  1 1 0, 36677  1 1 0,  36678 
110) 

10.  »Mine  evangeliske  standarder«  i  Mine  præstationsdage  (katalognr.  35317 
110;  se  Liahona,  april  1999,  s.  L8-L9) 


B 


Yderligere  forslag  kan  findes  i  Undervisning,  Den 
største  kaldelse  (katalognr.  36123  110)  eller 
Undervisningsvejledning  (katalognr.  34595  110). 

1.  Stil  spørgsmål  (hvem,  hvad,  hvor,  hvornår,  hvorfor, 
hvordan). 

2.  Vis  et  billede,  en  graf  eller  en  genstand. 

3.  Syng  en  sang. 

4.  Stil  en  skriftlig  opgave. 

5.  Bær  dit  vidnesbyrd  eller  beret  om  en  personlig 
oplevelse. 

6.  Skriv  vigtige  punkter  op  på  en  tavle  eller  et  stykke 
papir  og  drøft  dem  så. 

7.  Lær  et  skriftsted  udenad. 

8.  Tegn  en  tegning. 

9.  Fremfør  en  historie  som  teaterstykke. 
10.  Vis  en  af  Kirkens  videofilm. 

Familieråd 


EN  SAMTALE  MED  ÆLDSTE  OG  SØSTER  BALLARD 


Ældste  M.  Russell  Ballard  og  hans 
hustru,  Barbara,  taler  om,  hvordan 
familieråd  kan  sikre  familien  åndelig 
vækst,  større  enighed  og  fremgang. 

Ien  tale  ved  aprilkonferencen  1994  sagde 
ældste  M.  Russell  Ballard  fra  De 
Tolv  Apostles  Kvorum: 
»Inden  jeg  blev  kaldet  som 
generalautoritet,  arbejdede 
jeg  i  bilbranchen,  således  som 
min  far  havde  gjort  før  mig.  Jeg 
har  gennem  årene  lært  at  værd- 
sætte en  veltunet  bilmotors  lyd 
og  ydeevne.  For  mig  er  det  næ- 
sten en  musikalsk  oplevelse  at 
høre  den  milde  snurren  af  en 
motor  i  tomgang  eller  at  høre  det 
rungende  brøl  fra  en  motor,  der 
yder  sit  maksimale.  Den  kraft, 
som  denne  lyd  repræsenterer,  er 
endnu  mere  spændende ... 

På  den  anden  side  er  der 
ikke  noget  mere  frustrerende 
end  en  bilmotor,  som  ikke  fun- 
gerer ordentligt.  Ligegyldig 


En  motor,  der  kun 
kører  på  en  del  af 
sine  cylindre,  vil 
aldrig  kunne  køre 
så  hurtigt  eller  så 
jævnt,  som  hvis  den 
er  stillet  korrekt. 
Det  samme  gælder 
en  familie. 

hvor  smuk  lakken  er,  eller  hvor  komfortabelt  udstyret  i 
kabinen  er,  er  en  bil,  hvor  motoren  ikke  virker,  blot  som 
en  skal  af  uindfriede  forventninger.  En  bilmotor  kan  godt 
køre  på  kun  en  del  af  sine  cylindre,  men  bilen  vil  aldrig 
kunne  køre  så  langt  eller  så  hurtigt,  og  kørslen  vil  heller 
ikke  være  så  jævn,  som  hvis  den  var  stillet  korrekt.« 

Ældste  Ballard  sammenlignede  derefter  en  veltunet 
bil  med  et  velfungerende  ward  eller  stav.  Han  opfordrede 
kirkeledere  til  at  »udnytte  og  kanalisere  den  åndelig  kraft 
gennem  råd«.1 

Kirkens  tidsskrifter  mødtes  for  nylig  med  ældste 
Ballard  og  hans  hustru,  Barbara,  for  at  tale  om,  hvordan 
rådssys ternet  kan  anvendes  i  familier,  hvoraf  nogle,  som 
ældste  Ballard  sagde,  kun  kører  på  få  cylindre. 

Spørgsmål:  Hvorfor  lægger  du  så  stor  vægt  på 
familieråd? 

Ældste  Ballard:  Der  har  aldrig  været  en  tid,  hvor 
verden  havde  mere  brug  for  den  styrke  og  tryghed,  som 
bedst  sås  og  fremelskes  i  familiekærlighedens  dybe,  frugt- 
bare muld.  Familien  bliver  angrebet  voldsomt  af  fjender, 
som  er  fast  besluttet  på  at  knuse  denne  stærke  lyskilde  i 
en  stadig  mørkere  verden.  Fremgangsrige  familier  råder 
over  en  lang  række  redskaber,  og  et  af  de  vigtigste  redska- 
ber er  familieråd. 

Spørgsmål:  Hvordan  adskiller  familieråd  sig  fra 
familieaften? 

Ældste  Ballard:  Familieaften  er  en  hygge-  og 
undervisningsaften.  I  familieråd  drøfter  vi  familiens 
og  de  enkelte  familiemedlemmers  behov.  Vi  bruger 
tiden  på  at  løse  problemer,  træffe  familiebeslutninger, 
planlægge  daglige  og  langsigtede  familieaktiviteter  og 
mål.  Vi  tager  del  i  hinandens  byrder  og  glæder  og  råd- 
fører os  med  hinanden  for  at  holde  hvert  enkelt 
familiemedlem  på  den  rette  åndelige  kurs.  Det  er  en 
tid,  hvor  vi  drøfter  familieanliggender,  nogenlunde 
ligesom  en  biskop  eller  grenspræsident  gør  med  sine 
wards-  eller  grensledere.  Forældre  kan  gøre  brug  af  rådssy- 
stemets  fantastiske  kraft.  Et  familieråd  kan  sagtens  være  en 
del  af  en  familieaften,  men  det  kan  også  afholdes  på  andre 
tidspunkter. 

Søster  Ballard:  Vores  syv  børn  har  været  dejlige  at 
opdrage,  men  vi  har  da  haft  vore  bekymringer  og  sorger,  og 
vi  har  oplevet  de  almindelige  udfordringer  og  problemer. 
Derfor  havde  vi  brug  for  familieråd  -  og  derfor  havde  vi 
mange  drøftelser  og  bønner.  Da  min  mand  for  eksempel 
blev  kaldet  som  missionspræsident  i  Toronto  i  Canada,  var 
nogle  af  børnene  bestemt  ikke  glade  for  at  flytte  derop. 

Ældste  Ballard:  De  græd  hele 
vejen  til  Toronto.  De  græd  i  to 
måneder,  efter  at  vi  var  kom- 
met derop. 

Søster  Ballard:  Ja,  men 
de  er  nogle  gæve  unger.  Det 
var  hårdest  for  dem,  der  gik  i  de 
store  klasser,  men  vi  drøftede 
deres  følelser  ved  flere  familie- 
råd. Med  tiden  indså  de,  at  det 
var  alle  tiders  mulighed. 

Spørgsmål:  Hvordan  vil  du 
definere  et  familieråd? 

Ældste  Ballard:  Når  som 
helst  to  eller  flere  familiemed- 
lemmer er  samlet  og  drøfter 
noget,  så  er  det  et  familieråd! 
Familieråd  kan  afholdes  som 
samtaler  på  tomandshånd 
mellem  en  af  forældrene  og  et  af 


Hvis  jeg  siger  til 
familien:  »Gå  ud  og 
få  luget  haven«,  så 
kan  der  opstå  muk- 
ken eller  sårede 
følelser.  Men  hvis 
jeg  kan  få  dem  til 
at  fole,  at  vi  alle 
har  været  med  til  at 
beslutte  det,  så  har 
familierådet  virket. 


sammen 

børnene  eller  mellem  forældrene  og  flere  børn.  Når  en 
ægtemand  og  hustru  taler  sammen,  holder  de  familieråd. 

Jeg  kommer  til  at  tænke  på  den  traditionelle  definition, 
som  siger,  at  et  familieråd  er  et  tidspunkt,  hvor  far  og  mor 
sidder  sammen  med  deres  børn  og  gennemgår  en  lang 
liste  af  regler.  Det  har  jeg  aldrig  kunnet  få  til  at  fungere.  Jeg 
erfarede,  at  når  vi  fandt  listen  frem,  lukkede  børnene  af.  Så 
i  stedet  bragte  jeg  specifikke  problemer  op  -  som  for 
eksempel  at  haven  skulle  luges  -  og  spurgte  så  familien: 
»Hvad  skal  vi  gøre  ved  det?  Hvad  synes  I?« 

Det  er  familieråd,  når  forældre  lader  deres  børn  være 
med  til  at  løse  problemer.  Og  når  alle  er  blevet  enige  om 
en  løsning,  er  det  blevet  et  fælles  problem.  Hvis  jeg  siger  til 
familien:  »Gå  ud  og  få  luget  haven«,  så  kan  der  opstå  muk- 
ken eller  sårede  følelser.  Men  hvis  jeg  kan  få  dem  til  at  føle, 
at  vi  alle  har  været  med  til  at  beslutte  det,  så  har  familierå- 
det virket.  Inden  man  ved  af  det,  begynder  familiens  med- 
lemmer at  organisere  sig  selv  og  sige:  »Hvis  du  gør  det  der, 
så  gør  jeg  det  her.«  Det  er  styrken  i  et  familieråd. 

Spørgsmål:  Hvordan  kan  forældre  få  familieråd  til  at 
fungere? 

Ældste  Baliard:  Først  og  fremmest  skal  forældrene 
drage  børnene  ind  i  problemløsningsprocessen  ved  at  lade 
dem  komme  til  orde.  For  eksempel  skete  det,  at  jeg  kom 
hjem  og  opdagede,  at  børnene  ikke  havde  ryddet  op  på 
deres  værelser  eller  ordnet  de  andre  pligter,  som  de  havde 
ansvar  for.  Min  hustru  havde  hænderne  fulde  med  syv 
børn.  Så  kaldte  jeg  børnene  sammen  til  at  kort  rådsmøde. 
Vi  talte  om,  hvad  der  skulle  gøres  og  besluttede  os  for, 
hvad  vi  skulle  gøre.  Når  man  taler  om,  hvad  der  skal  gøres, 
stiller  meget  sig  anderledes.  Hvis  alt  bliver  befalet  eller  dik- 
teret, opstår  der  ofte  modstand.  Men  hvis  forældrene  ska- 
ber en  atmosfære  af  åbenhed,  hvor  enhver  har  betydning, 
og  hvor  enhvers  mening  bliver  hørt,  kan  de  skabe  en  ånde- 
lig synergi  i  hjemmet,  hvor  det  samlede  resultat  eller  det 
samarbejde,  som  udspringer  af  det,  er  større  end  summen 
af  de  enkelte  dele. 

Søster  Baliard:  Det  er  altafgørende  med  uformel  kom- 
munikation mellem  forældre  og  børn.  Hvis  børnene  er 
gamle  nok  til  at  tale,  bør  vi  vise 
dem  vores  interesse  ved  at  lytte 
til  dem.  Vi  bør  spørge  dem, 
hvordan  de  har  det,  og  hvad  de 
gerne  vil  ændre  på.  Et  af  de  bed- 
ste tidspunkter  for  familieråd  er, 

lige  før  børnene  falder  i  søvn.  Det  kan  være  et  enkelt  barn 
sammen  med  far  eller  mor,  men  det  kan  også  være  et  vig- 
tigt familieråd.  Man  behøver  ikke  at  have  alle  samlet  for  at 
holde  familieråd. 

Ældste  Baliard:  Det  er  min  opfattelse,  at  jo  mere  fly- 
dende, jo  mindre  truende  og  jo  mere  naturligt  et  familie- 
råd er,  desto  mere  effektivt  er  det.  Lad  børnene  fortælle, 
hvad  de  synes,  der  skal  gøres.  Påpeg,  hvorfor  du  føler, 
som  du  gør.  Så  kan  man  begynde  at  kommunikere  og 
undervise.  Men  samtalen  må  ikke  være  falsk  eller  påta- 
get. Hvis  kommunikationen  er  kunstig,  kan  rådssyste- 
met  ikke  fungere.  Kommunikationen  skal  være  åben  og 
ærlig. 

Spørgsmål:  Hvordan  kan  fædre  og  mødre  samarbejde  i 
familierådet? 

Ældste  Baliard:  En  far,  som  er  præstedømmebærer  og 
patriark  i  hjemmet,  har  ansvaret  for  at  træffe  beslutningerne. 


Her  vil  jeg  gerne  fremhæve  ordet  ansvar  frem  for  myndig- 
hed. Men  det  er  langt  bedre,  hvis  beslutningerne  træffes  i 
enighedens  og  samarbejdets  ånd  i  familien. 

Jeg  mener,  at  moderen  nok  er  nøglen  til  at  få  familierå- 
det til  at  fungere.  Det  siger  jeg,  fordi  hun  ofte  er  mere 
opmærksom  og  mild  end  sin  mand. 

Jeg  kan  huske  engang,  hvor  en  af  vore  døtre  kom  hjem, 
og  jeg  førte  en  dialog  med  hende.  Jeg  husker  ikke,  hvad  vi 
talte  om,  men  bagefter  gik  hun  op  på  sit  værelse.  Senere 
kom  søster  Baliard  hen  til  mig  og  sagde  kærligt:  »Jeg  tror 
ikke,  du  er  klar  over,  hvordan  det,  du  sagde,  virkede  på 
hende.  Du  har  såret  hendes  følelser.« 

Jeg  sagde:  »Har  jeg  det?  Hvordan  gjorde  jeg  det?«  Jeg 
var  slet  ikke  med,  så  søster  Baliard  forklarede  mig  det. 
Jeg  gik  ovenpå  og  satte  mig  hos  min  lille  pige.  Hun 
lå  på  sin  seng  og  græd.  Vi  holdt  endnu  et  familieråd.  Jeg 
bad  hende  om  at  tilgive  mig.  Det  var  et  stort  øjeblik  for 
os  begge  to,  og  det  hele  faldt  på  plads,  alt  i  mens  vi  råd- 
førte os  med  hinanden. 

Min  hustru  har  også  været  god 
til  at  gøre  vores  formelle  familie- 
råd mere  afslappede  og  sjove. 

Søster  Ballard:  Min  mand  og  jeg  indgik  en  aftale  for 
længe  siden.  Hvis  han  er  uenig  med  mig,  eller  jeg  er  uenig 
med  ham,  så  taler  vi  om  det,  uanset  hvad  det  er. 

Ældste  Ballard:  Jeg  mener,  at  den,  der  har  ansvaret  for 
et  råd,  bør  have  en  idé  om,  hvilket  resultat  man  forventer  - 
det  kunne  for  eksempel  være  en  adfærdsændring  -  inden 
samtalen  begynder.  Og  så  skal  begge  forældre  arbejde  med 
børnene,  indtil  der  sker  forandringer. 

Spørgsmål:  Hvad  med  enlige  forældre?  Er  der  nogle 
gode  råd  til  dem? 

Søster  Ballard:  Jeg  har  stor  medfølelse  med  enlige 
mødre  og  fædre.  Jeg  fatter  ikke,  hvordan  de  klarer  alt  det, 
de  skal. 

Ældste  Ballard:  Enlige  forældre  vender  ofte  trætte  hjem 
efter  en  lang  arbejdsdag.  Og  så  skal  de  lave  aftensmad  og 
hjælpe  børnene  med  lektierne.  De  risikerer  at  udmatte  sig 
selv  følelsesmæssigt,  så  de  slet  ikke  har  energi  eller  tid  til  at 
sidde  og  holde  et  formelt  familieråd.  Men  jo  hårdere  presset 
en  familie  er,  desto  vigtigere  er  det  med  familieråd. 

Nøglen  for  enlige  forældre  -  og  såmænd  også  andre  for- 
ældre -  er  at  udnytte  de  uformelle  muligheder  for  at  rådføre 
sig  med  børnene.  Det  kan 
være,  mens  man  kører  i 
bil,  vasker  op,  eller  lige 
inden  morgen-  eller  aften- 
bøn. Selv  om  man  er  træt, 
er  det  klogt  at  investere 
den  fornødne  tid  og 
opmærksomhed  til  at 
føre  en  effektiv  kommunika- 
tion med  børnene.  Det  er  langt 
bedre  at  kommunikere  kærligt  i 
begyndelsen,  mens  de  er  små, 
end  det  er  at  forsøge  at  banke  det 
ind  i  dem  senere,  når  det  tager 
længere  tid  at  ændre  adfærd. 

Spørgsmål:  Hvad  med  udvi- 
dede familieråd? 

Ældste  Ballard:  Jeg  håber,  at 
forældre  ikke  overser  den  poten- 
tielle styrke,  som  bedsteforældre 


Udnyt  de  uformelle 
muligheder  for  at 
rådføre  dig  med  bør- 
nene. Det  kan  være, 
mens  I  kører  bil,  va- 
sker op  eller  inden 
morgen-  og  aften- 
bønner. 


udgør.  Bedsteforældre  kan  indby- 
des til  og  høres  både  i  formelle 
råd  og  uformelle  samtaler.  De  har 
vandret  ad  livets  sti  i  måske  30  år 
mere  end  nogen  anden  i  det  råd. 
Selv  om  bedsteforældrene  bor 
langt  væk,  kan  børnebørnene 
ringe  eller  sende  e-mail.  Det  gør 
vores.  Enlige  forældre  kan  have 
denne  ressource  uden  at  udnytte  den.  Bedsteforældre  kan 
være  en  uvurderlig  ressource. 

Spørgsmål:  Hvilke  andre  faktorer  kan  medvirke  til,  at 
familierådet  bliver  en  succes? 

Ældste  Ballard:  Vi  må  forstå  de  enkelte  familiemedlem- 
mers omstændigheder.  Børn  er  forskellige.  Alverdens  råd- 
givning løser  ikke  problemerne,  hvis  der  er  et  medicinsk 
problem.  Et  af  vore  børn  havde  nogle  indlæringsvanskelig- 
heder. Da  vi  var  yngre,  anede  vi  ikke,  hvad  det  var.  Ingen 
vidste,  hvad  det  var.  Vi  har  børnebørn,  som  er  ordblinde. 
Det  kan  være  meget  hårdt  for  et  barn.  Forældre  må  rådføre 
sig  med  hinanden  om  den  slags,  og  så  må  de  holde  et  familie- 
råd, hvor  man  drøfter,  hvad  man  skal  gøre.  Det  er  ikke  nok 
at  sige:  »Du  kan  sagtens  klare  det.  Bare  gå  til  den.«  Der  kan 
være  brug  for  professionel  hjælp. 

Søskende  kan  også  være  en  stor  hjælp.  Større  børn  kan 
støtte  de  mindre,  hvilket  er  et  stort  aktiv,  hvis  bare  foræl- 
drene vil  benytte  rådssystemet.  På  den  måde  minder  en 
familie  meget  om  et  ward.  Hvis  biskoppen  ved,  hvordan  han 
inddrager  hjælpeforeningspræsidentinden,  kvorumspræsi- 
denten  og  UP-præsidentinden  i  arbejdet,  kan  de  gøre  meget 
for  at  få  det  hele  til  at  glide.  Far  og  mor  skal  lære  at  se  deres 
børn  som  lærere  for  hinanden.  På  den  måde  bliver  familierå- 
dets styrke  sat  i  arbejde. 

Spørgsmål:  Forholdet  mellem  ægtemand  og  hustru  er 
af  afgørende  betydning  for  familierådets  succes,  ikke  sandt? 

Søster  Ballard:  Jeg  har  været  så  heldig  at  have  en 
mand,  som  jeg  kunne  tale  med.  Det  er  svært  nok  at  opdrage 
børn,  når  forældrene  står  sammen.  Hvis  faderen  og  mode- 
ren hele  tiden  er  uenige,  lærer  børnene  at  sætte  dem  op 
mod  hinanden.  Og  ægtepar  har  brug  for  tid  sammen,  uden 
deres  børn.  Da  vores  børn  var  små,  og  min  mand  tjente  som 

biskop,  fik  vi  fat  i  en  babysitter  og  gik  ud  en  gang  om  ugen 
-  det  var  ikke  noget  helt  vildt,  men  vi  fik  lidt  tid  sammen. 
Vi  prøvede  at  tale  objektivt  om  vores  liv.  Jeg  kunne  for 
eksempel  spørge:  »Hvordan  synes  du,  at  vi  klarer  det?« 

Ældste  Ballard:  Og  jeg  spurgte,  hvad  jeg  skulle  gøre. 
Det  var  fantastiske  råd. 

Søster  Ballard:  Jeg  kan  stadig  huske  den  tid.  Alle  par 
burde  gøre  brug  af  de  muligheder.  Så  bliver  der  ikke 
mange  overraskelser,  men  af  og  til  opstår  der  måske  noget. 

Ældste  Ballard:  Lad  mig  give  jer  et  råd,  som  jeg  giver 
til  de  par,  jeg  besegler  i  templet:  Gå  aldrig  i  seng,  uden 
først  at  knæle  ned  med  hinanden  i  hånden  og  bede  bøn. 
Og  det  skal  være  en  taksigelsesbøn.  Der  sker  noget,  selv 
når  en  mand  og  en  kone  er  vrede  på  hinanden,  hvis  de  ved 
dagens  afslutning  knæler  ned  og  beder  sammen.  Jeg  taler 
ofte  med  folk,  som  har  problemer  i  deres  ægteskab.  Jeg 
spørger  altid:  »Knæler  I  sammen,  mens  I  holder  hinanden 
i  hånden  og  beder  jeres  himmelske 
Fader  om  at  velsigne  jeres  hjem?« 
Jeg  har  aldrig  oplevet,  at  et  ægte- 
par, som  havde  problemer, 
stadig  gjorde  det.  Så 
sender  jeg  dem  hjem 
med  den  besked:  »Prøv 
det  i  30  dage,  og  kom 


så  tilbage  og  tal  med  mig.«  De  vender  næsten  altid  tilbage 
og  siger:  »Vi  skal  nok  klare  det,  ældste  Ballard.  Det  skal  nok 
gå.«  Når  kommunikationen  med  vor  himmelske  Fader  bry- 
der sammen,  bryder  kommunikationen  mellem  ægtefæl- 
lerne også  sammen.  Og  vor  himmelske  Fader  vil  ikke 
trænge  sig  på.  Han  trænger  sig  ikke  på,  hvis  han  ikke  er 
inviteret.  Men  hvis  vi  beder,  strømmer  velsignelserne  til  os. 
Spørgsmål:  Er  der  nogle  sidste  gode  råd? 
Ældste  Ballard:  Lad  mig  bare  sige,  at  et  lederskab, 
som  bygger  på  kærlighed,  rummer  utrolig  stor  kraft.2 1 
disse  farlige  tider  har  vi  brug  for,  at  forældre  og  børn  arbej- 
der sammen  i  familien,  for  der  kræves  stor  agtpågivenhed 
af  alle. 

Gud  har  aldrig  haft  i  sinde,  at  hans  børn  skulle  stå  helt 
alene.  Vi  har  evangeliet,  skrifterne,  levende  profeter  og 
apostle  og  Helligånden  til  at  hjælpe  os.  Det  er  ikke  mænds 
eller  kvinders  værk,  det  er  Guds  værk,  og  det  bygger  på 
Jesu  Kristi  forsoning. 

Må  Gud  velsigne  os  alle  til  at  finde  inspireret  samhørig- 
hed og  enighed,  når  vi  sidder  i  familieråd.  Kun  hvis  vi  gør 
det,  kan  familien  leve  op  til  sit  fulde  potentiale.  ■ 


NOTER 

1.  »At  rådføre  sig  med  vore  råd«,  Stjernen, 
1994,  s.  25. 

2.  Se  »Styrke  i  råd«,  Stjernen,  januar 
1994,  s. 

Når  vi  tænker  over  det,  som  vi  kan  lære  af  Jesu  sidste  ord, 
udbryder  vi  med  den  romerske  officer:  »Sandelig,  den  mand 
var  Guds  søn«  (se  Mark  15:39). 


For  virkelig  at 
påskønne  vor  Forløsers 
sidste  dyrebare  ord 
skal  vi  huske  på,  at 
korsfæstelsen  var  den 
sidste  begivenhed  i  en 
række  af  vigtige  og 
vanskelige  hændelser. 


ÆLDSTE  ALAIN  A.  PETION 

Halvfjerdser-områdeautoritet 

Når  jeg  skal  køre  langt  alene,  nyder 
jeg  at  lytte  til  Håndels  Messias  og 
andre  stykker  hellig  musik,  som 
bygger  over  tekster  fra  skriften.  Den  musik 
har  altid  vakt  dybe  følelser  for  Frelseren  i 
mit  hjerte. 

For  mange  år  siden  skænkede  en  ven  mig 
en  optagelse  af  Franz  Joseph  Haydns  orato- 
rium, som  hedder  The  Seven  Last  Words  of 
Christ  on  the  Cross  {Kristi  sidste  syv  ord  på 
korset).  Dette  oratorium  dukkede  op  i  mine 
tanker  igen,  da  jeg  for  nylig  læste  og  overvej- 
ede evangeliets  beretning  om  Frelserens 
korsfæstelse  og  forsøgte  at  få  en  dybere  for- 
ståelse af  hans  død.  Jeg  fik  en  større  taknem- 
lighed for  vor  elskede  Forløsers  sidste 
jordiske  stunder,  da  jeg  læste  Salme  115-118, 
som  ældste  Bruce  R.  McConkie  (1915-1985) 
fra  De  Tolv  Apostles  Kvorum  mente,  at 
Frelseren  sang  ved  sit  sidste  påskemåltid. 
Både  Haydn  og  ældste  McConkie  opstiller 
Guds  Søns  sidste  jordiske  ytringer  i  samme 
kronologiske  orden,  som  jeg  følger  her.1 


Den  pinefulde  prolog 

For  virkelig  at  påskønne  vor  Forløsers  sid- 
ste dyrebare  ord  skal  vi  huske  på,  at  korsfæ- 
stelsen var  den  sidste  begivenhed  i  en  række 
af  vigtige  og  vanskelige  hændelser.  Først  var 
der  påskemåltidet,  fulgt  af  den  psykiske, 
fysiske  og  åndelige  smerte  i  Getsemane  have. 
Derefter  fulgte  pågribelsen  og  de  efterføl- 
gende ulovlige  rettergange.  Pilatus  og 
Herodes  udspurgte  ham.  Han  blev  pisket 
med  læderremme,  som  havde  skarpe  ben-  og 
blystykker  i  enderne.  Soldaternes  hån  run- 
gede i  hans  ører,  mens  de  iførte  ham  en  pur- 
purfarvet militærkappe,  kronede  ham  med  en 
tornekrans  og  gav  ham  en  kæp  i  hans  bundne 
hænder  som  scepter.  Derefter  bar  han,  med 
hjælp  fra  Simon  af  Kyrene,  sit  kors  ud  til 
Golgata.  I  den  tredje  time  naglede  de  ham  til 
korset  (se  Mark  15:25). 

Fastnaglet  til  det  berygtede  kors  mellem 
to  korsfæstede  forbrydere,  frataget  sine  ydre 
klædningsstykker,  som  blev  delt  af  soldaterne, 
forpint  af  hver  vejrtrækning  i  sin  forkrampede 
stilling,  hang  Guds  Søn  offentligt  og  hånligt 
udstillet  for  øjnene  af  ypperstepræsterne,  de 

skriftkloge,  præsterne,  soldaterne,  forbipasse- 
rende og  en  håndfuld  venner  og  slægtninge. 
Men  selv  der  afspejlede  hans  sidste  ord  hans 
guddommelige  natur. 

»Fader,  tilgiv  dem,  for  de  ved  ikke,  hvad  de 
gør«  (Luk  23:34). 

Profeten  Joseph  Smith  gav  os  en  vigtig  ind- 
sigt, da  han  gjorde  det  klart,  at  dem  og  de  i 
denne  udtalelse  er  henvendt  på  de  soldater, 
som  korsfæstede  ham  (se  JSO  Luk  23:35). 

De  soldater,  som  havde  pisket  og  hånet 
Jesus  og  naglet  ham  til  korset,  adlød  blot  or- 
drer. De  havde  valget  mellem  at  udføre  Pilatus 
vilje  eller  blive  straffet.  De  havde  næppe 


nogensinde  hørt  Jesu  lærdomme.  I  deres 
øjne  var  han  blot  en  mand  blandt  mange  i  en 
fremmed  og  halsstarrig  nation.  Vor  Frelser 
tryglede  sin  Fader  om,  at  deres  handlinger 
ikke  måtte  blive  regnet  som  synd  på  deres 
hoveder.  Ansvaret  for  hans  død  lå  rimeligt 
nok  på  dem,  som  havde  sagt:  »Lad  hans  blod 
komme  over  os  og  vore  børn«  (Matt  27:25). 

Han,  som  sagde:  »Elsk  jeres  fjender  og  bed 
for  dem,  der  forfølger  jer«  (Matt  5:44),  var 
bekymret  for  det  åndelige  velbefindende  hos 
de  mennesker,  som  jog  nagler  i  ham.  Sikke 
en  lektie  for  os!  Vi  må  se  ud  over  folks  åben- 
bare motiver  og  vise  omsorg  for  dem,  der 
ikke  ved,  hvad  de  gør. 


Frelseren  blev 
offentligt  og 
hånligt  udstil- 
let for  øjnene  af 
ypperstepræsterne, 
de  skriftkloge,  præ- 
sterne, soldaterne, 
forbipasserende  og 
en  håndfuld  venner 
og  slægtninge.  Men 
selv  der  afspejlede 
hans  sidste  ord  hans 
guddommelige  natur. 

»Sandelig  siger  jeg  dig:  I  dag  skal  du  være  med  mig 
i  Paradis«  (Luk  23:43). 

Den  ene  af  de  korsfæstede  forbrydere  indså,  at  han  var 
som  et  får,  der  var  faret  vild  og  fulgte  sin  egen  vej  (Es 
53:6).  Hans  indre  lys  blev  vakt  til  live  i  nærværet  af  »det 
sande  lys,  som  oplyser  ethvert  menneske«  (Joh  1:9).  Han 
tog  ikke  del  i  spotten.  I  stedet  henvendte  han  sig  til  den 
gode  hyrde  i  det  ydmyge  håb,  at  han  kunne  blive  frelst: 
»Jesus,  husk  mig,  når  du  kommer  i  dit  rige«  (Luk  23:42). 
Frelseren  svarede  ham  nådigt  og  indgød  ham  håb.  Denne 
forbryder  forstod  sikkert  ikke,  at  evangeliet  ville  blive  for- 
kyndt for  ham  i  åndeverdenen,  eller  at  han  ville  få  mulig- 
hed for  at  leve  efter  Guds  vilje  i  ånden  (se  1  Pet  4:6;  L&P 
138:18-34).  Frelseren  nærede  sandelig  omsorg  for  den  for- 
bryder, som  hang  ved  siden  af  ham;  og  han  føler  bestemt 
også  omsorg  for  dem,  der  elsker  ham  og  stræber  efter  at 
holde  hans  bud! 

»Kvinde,  dér  er  din  søn«  (Joh  1 9:26). 

Frelserens  mor,  Maria,  stod  ved  korset.  Det  kan  være, 
at  hun  i  det  øjeblik,  hvor  hun  pintes  ved  at  se  den  uen- 
delige byrde  lagt  på  sin  søn,  Guds  Søn,  mindedes 
Simeons  profeti:  »Se,  dette  barn  er  bestemt  til  fald  og 
oprejsning  for  mange  i  Israel ...  ja,  også  din  egen  sjæl 
skal  et  sværd  gennemtrænge«  (Luk  2:34-35).  Men  trods 
sin  sorg  må  hun  have  fornemmet,  at  han  udførte  Guds, 
sin  Faders  vilje,  for  hun  havde  selv  svaret  englen:  »Se,  jeg 
er  Herrens  tjenerinde.  Lad  det  ske  mig  efter  dit  ord« 
(Luk  1:38). 

»Dér  er  din  mor«  (Joh  19:27). 

Nu,  da  Frelseren  skulle  til  at  forlade  den  jordiske  sfære, 
var  hans  opmærksomhed  og  trøstende  ord  henvendt  på 
hans  mor,  Maria.  Josef,  hendes  mand,  var  død.  Johannes 
den  elskede  skulle  nu  tage  sig  af  hende.  Disse  ord  giver  os 
en  evig  lektie  fra  den  Førstefødte  om  ansvar  for  familien: 
Ær  Guds  vilje  fra  generation  til  generation,  ær  dine  foræl- 
dre og  tag  jer  af  hinandens  behov. 


De  foregående  ord  fra  korset  blev  ytret  mellem  den 
tredje  og  den  sjette  time.  I  den  sjette  time  dækkedes  lan- 
det af  mørke  i  tre  timer,  mens  »Naturens  Gud«  led  (se 
1  Nephi  19:10-12).  »Det  ser  ud,  som  om  dødsangsten  fra 
Getsemane  -  foruden  den  frygtelige  lidelse,  der  var  en 
følge  af  korsfæstelsen  -  var  vendt  tilbage  så  forstærket, 
at  det  var  mere  end  det  stod  i  et  menneskes  magt  at 
udholde.«2 

»Min  Gud,  min  Gud!  Hvorfor  har  du  forladt  mig?« 
(Mark  15:34). 

I  Getsemane  have  havde  en  engel  vist  sig  og  styrket 
Frelseren  (se  Luk  22:43).  Nu  måtte  han  træde  vinpersen 
alene.  Ingen  svar.  Ingen  engel.  Alene.  Til  hvilket  paulun 
havde  Faderen  trukket  sig  tilbage  (L&P  121:1)?  Det  er  van- 
skeligt at  overveje  disse  ord  fra  hans  døende  læber  uden  at 
blive  dybt  rørt. 

Golgatas  frygtelige  offentlige  lidelse  stadfæstede  den 
skjulte  lidelse  i  Getsemane  have  og  tillod  Jesus  fremover 
og  for  evigt  at  sige  til  Faderen:  »...  se,  hans  lidelse  og  død, 
han,  som  ikke  gjorde  synd,  i  hvem  du  har  velbehag.  Se  din 
Søns  blod,  som  blev  udgydt«  (L&P  45:4). 

Jesu  ensomhed  i  denne  lidelse  minder  os  om,  at  Gud 
vor  Fader  i  sin  uendelige  kærlighed  og  respekt  for  sine 
børn  til  tider  forholder  sig  tavs,  så  vores  ringe  indsats  kan 
vinde  en  ydmyg  sejr,  som  står  for  »alt,  hvad  vi  formår  at 
gøre«,  hvorefter  han  frelser  os  ved  sin  almægtige  nåde 
(se  2  Nephi  25:23). 

»Jeg  tørster«  (Joh  1 9:28). 

Disse  ord  bekræfter  til  dels  Jesu  forfærdelige  fysiske 
lidelser  på  korset.  Hans  krop  skreg  på  lindring.  Hans 
tunge  kæmpede  for  at  udtrykke  sig,  mens  den  klistrede 
til  hans  sprukne  læber.  Hvad  angår  fysisk  lidelse,  så  har 
vi  en  Gud,  som  »steg  ned  under  alt  dette«  (L&P  122:8). 

En  svamp  dyppet  i  eddike  blev  rakt  op  til  hans 
mund.  Jesus  tog  imod  den  og  udtalte  sine  sidste  ord 
i  dette  liv 

»Det  er  fuldbragt«  (Joh  19:30). 

Den  fuldkomne  forsoning  var  udført! 
Hans  lidelse  for  verdens  synder  var  fuldført. 
Kunne  der  findes  noget  større  øjeblik  i  hele 
evigheden?  Profeten  Joseph  Smiths  inspire- 
rede tilføjelser  til  Bibelen  fortæller 
os,  at  inden  Sønnen  sagde:  »Det  er  fuld- 
bragt«, henvendte  han  sig  til  Faderen.  Han 
sagde  så,  at  Faderens  vilje  var  sket  (se  JSO 
Matt  27:54). 

Fra  de  første  ord  af  hans  bøn  i  Getsemane 
have  til  de  sidste  ord  på  korset  udførte  Jesus 
sin  Faders  vilje.  Han  drak  af  det  bitre  bæger, 
som  Faderen  havde  givet  ham  og  bragte 
derved  Faderen  ære  og  menneskeheden 
frelse  (se  3  Nephi  11:11).  Måtte  vi  være  lige 
så  underdanige,  ydmyge  og  uselviske  i  vore 
jordiske  sejre  og  succeser! 

»Fader,  i  dine  hænder  betror  jeg  min  ånd« 
(Luk  23:46). 

Den  Almægtiges  Søn  opgav  frivilligt  sit  liv. 
Han  havde  arvet  dødelighed  fra  sin  mor, 
Maria,  og  han  havde  arvet  evnen  til  at  leve 
evigt  i  en  jordisk  tilstand  fra  Gud,  som  var 
hans  jordiske  legemes  far.  Han  gav  sit  liv  for 
at  udvirke  alle  menneskers  opstandelse.  De 
retskafne  ånder,  som  var  i  forvaring,  »blev 
fyldt  med  lykke  og  glæde«  (L&P  138:15)  ved 
nyheden  om  hans  død,  for  hans  død  og 
opstandelse  garanterede  deres  udfrielse  fra 
dødens  lænker.  Og  vi  kan  også,  hver  eneste 
dag  af  vores  liv,  være  fyldt  med  lykke  og 
glæde  på  grund  af  den  gave,  som  består  af 
hans  offer  og  opstandelse. 

Profeten  Jakob  fra  Mormons  Bog  gav 
udtryk  for  det  håb,  »at  alle  mennesker  ville 
tro  på  Kristus  og  se  hen  til  hans  død« 


(Jakobs  Bog  1:8).  Frelserens  sonoffer  gør 
det  muligt  for  alle  mennesker  at  omvende 
sig  og  således  opnå  evigt  liv.  Når  vi  forun- 
dres over  begivenhederne  omkring  hans 
død  og  overvejer  dybden  og  fylden  af  de 
lektier,  som  rummes  i  de  ord,  han  talte  fra 
korset,  kan  vi  med  den  romerske  officer 
udbryde:  »Sandelig,  den  mand  [er]  Guds 
søn«  (se  Mark  15:39).  ■ 

NOTER 

1.  Se  Doctrinal  New  Testament  Commentary,  3  bind, 
1966-1973,  1:744  og  818 

2.  Se  James  E.  Talm&ge,  Jesus  Kristus,  s.  689. 

Ældste  Alain  A.  Petion  er  halvfjerdser- 
områdeautoritet  og  tjener  i  det  vesteuropæiske 
område. 


Profeten  Jakob 
fra  Mormons 
Bog  gav  udtryk 
for  det  håb,  »at  alle 
mennesker  ville  tro 
på  Kristus  og  se  hen 
til  hans  død«. 

Venlige  og  omsorgsfulde  ledere 
viste  mig,  hvad  en  far  kunne 
være. 

ROSEMARIE  DEPPE 

e  fleste  af  min  families  prøvelser 
skyldtes  min  far.  Han  var  vred  og 
bitter.  Jeg  var  meget  bange  for  ham. 
Alt  var  utrygt  og  uforudsigeligt,  når  han  var  i 
nærheden. 

Vores  verden  derhjemme  var  mørk.  Jeg 
kunne  føle  mørket  omslutte  mig,  selv  da  jeg 
var  meget  lille.  Det  var  hårdt  at  være  hjemme. 
Jeg  ville  have  en  far,  som  elskede  mig,  tog  sig 
af  mig  og  beskyttede  mig.  Men  intet  af  dette 
fandt  jeg  hos  min  jordiske  far. 

Jeg  søgte  trøst  i  at  gå  i  kirke,  så  ofte  han  gav 
mig  lov.  Jeg  elskede  at  være  henne  i  kirkebyg- 
ningen, fordi  den  virkede  så  tryg.  Men  jeg  stod 
nervøs,  tøvende  og  usikker  over  for  det  at 
være  tæt  på  min  himmelske  Fader,  fordi  jeg 
ikke  var  sikker  på,  hvordan  han  egentlig  var.  I 
Kirken  lærte  jeg,  at  jeg  havde  en  anden  him- 
melsk ven,  som  elskede  mig.  Så  jeg  fokuserede 
på  Jesus  Kristus  og  hans  kærlighed  til  mig.  Jeg 
elskede  ham,  fordi  mine  ledere  i  Unge  Piger 

ILLUSTRATIONER:  RICHARD  HULL 


elskede  ham.  Jeg  så,  hvor  lykkelige  de  var,  når 
de  talte  om  ham.  Jeg  gjorde  mit  bedste  for  at 
holde  budene  og  gøre  alt  det,  som  han 
ønskede,  at  jeg  skulle  gøre. 

Da  vores  ungdomsgruppe  planlagde  at 
udføre  dåb  for  de  døde,  spekulerede  jeg  på, 
hvordan  der  mon  var  i  min  himmelske 
Faders  hus.  Det  var  med  spændt  forventning, 
at  jeg  trådte  ind  i  templet  i  Los  Angeles  i 
Californien.  Jeg  blev  overvældet  af  den  følelse 
af  fred,  som  fandtes  der.  Det  stod  i  skærende 
kontrast  til  mit  jordiske  hjem.  Jeg  turde  næ- 
sten ikke  trække  vejret  af  frygt  for,  at  følelsen 
skulle  forsvinde.  Men  den  var  varig  og  rolig. 

Jeg  nød  at  være  i  templet.  I  Guds  hus 
behøvede  jeg  ikke  at  være  bange.  Det  var 
trygt,  roligt,  fredfyldt  og  rart.  Jeg  havde  lyst  til 
at  bo  der.  Min  himmelske  Faders  hus  var  fyldt 
af  kærlighed.  Jeg  var  så  lykkelig.  Jeg  lovede 
mig  selv,  at  jeg  ville  være  værdig  til  at  vende 
tilbage  til  hans  hus. 

Takket  være  mine  kirke-  og  tempelople- 
velser erfarede  jeg,  at  vor  himmelske  Fader  er 
en  kærlig  far.  Han  holder  af  mig  og  er 
opmærksom  på  mine  behov  -  både  fysisk  og 
åndeligt. 


Jeg  ville  have  en 
far,  som  elskede 
jmig,  tog  sig  af 
mig  og  beskyttede 
mig.  Det  savnede 
jeg  derhjemme.  Men 
i  Kirken  fandt  jeg 
»fædre«,  som  på  sær- 
lige tidspunkter  i  mit 
liv  udfyldte  den  rolle. 

Selv  om  jeg  boede  hos  en  far,  der  ikke  efterlevede  Guds 
lærdomme,  skænkede  Gud  mig  andre,  som  kunne  støtte 
mig,  sådan  som  en  god  far  ville  gøre.  Jeg  havde  en  dejlig 
biskop,  som  altid  gav  sig  tid  til  at  hilse  på  mig  og  høre, 
hvordan  jeg  havde  det.  Biskop  Hicken  behandlede  mig  på 
samme  måde,  som  han  behandlede  alle  andre  unge  i  war- 
det.  Han  holdt  interview  med  os,  deltog  i  vore  aktiviteter 
og  inviterede  os  hjem  til  firesides.  Han  var  kærlig,  venlig  og 
tålmodig.  Jeg  så,  hvordan  han  behandlede  sin  hustru  og 
sine  børn,  og  det  fik  mig  til  at  forstå,  at  min  himmelske 
Fader  var  på  samme  måde.  Biskop  Hicken  var  en  lykkelig 
mand  -  fuld  af  liv  og  kærlighed.  Jeg  bestræbte  mig  på  at 
være  lidt  bedre,  fordi  han  forventede  det  af  os. 

Jeg  var  senere  ude  end  de  andre,  når  det  gjaldt  unge 
mænd,  og  da  jeg  skulle  ud  på  min  første  date,  vidste  alle 
det  -  selv  min  biskop.  Den  store  dag  oprandt,  og  den  unge 
mand  hentede  mig.  Da  vi  holdt  for  rødt  lys,  var  der  en,  som 
forsigtigt  bumpede  ind  i  den  bageste  kofanger  på  min  led- 
sagers pickup.  Da  vi  vendte  os  om  for  at  se,  hvem  der 
havde  gjort  det,  så  jeg  en  mand  marchere  hen  til  førersiden 
af  vognen.  Det  var  min  biskop!  Da  min  ledsager  rullede  vin- 
duet ned,  sagde  min  biskop:  »Det  er  min  pige,  du  har  med 
der,  og  jeg  forventer,  at  hun  er  hjemme  kl.  22!«  Jeg  husker 
ikke  ret  meget  fra  den  aften,  andet  end  at  jeg  var  hjemme 
kl.  22.  Men  jeg  vil  aldrig  glemme,  at  jeg  var  »hans 
pige«,  og  at  han  elskede  mig  og  viste  omsorg  for 
mig.  Da  vidste  jeg,  at  min  himmelske  Fader 
også  havde  omsorg  for  mig. 

En  anden  »far«  i  mit  liv  var  et  med- 
lem af  stavspræsidentskabet. 


* 


* 


Præsident  Merrill  var  altid  med  til  vores      "^^ 
stavsfester,  UP-lejre  og  ungdomskonferencer. 

Da  jeg  forberedte  mig  på  at  rejse  bort  for  at  studere 
ved  universitetet,  følte  præsident  Merrill,  at  jeg  havde 
brug  for  et  faderligt  råd,  inden  jeg  drog  ud  i  verden.  Han 
stemme  var  mild  og  trøstende.  Jeg  kunne  fornemme  hans 
omsorg.  Jeg  vidste,  at  han  elskede  mig.  Han  sagde,  at  han 
ville  rejse  så  langt  som  til  templet  i  Salt  Lake  City  for  at 
overvære  mit  bryllup. 

Nogle  få  år  senere  ringede  jeg  til  min  far  for  at  fortælle, 
at  jeg  var  blevet  forlovet.  Han  var  kold  og  ligeglad.  Intet 
havde  ændret  sig.  Jeg  kæmpede  for  ikke  at  græde.  Jeg 
henvendte  mig  til  min  himmelske  Fader  i  bøn,  og  Ånden 
mindede  mig  om  præsident  Merrills  løfte.  Jeg  spekule- 
rede på,  om  han  mon  kunne  huske,  hvad  han  havde  sagt 
til  mig  mange  år  tidligere.  Mente  han  det  mon  virkelig? 
Jeg  tog  telefonen  og  tastede  hans  nummer.  Præsident 
Merrill  tog  telefonen.  Jeg  hakkede  mig  igennem  for  at  for- 
tælle ham  om  min  forlovelse  og  spurgte,  om  han  kunne 
huske  sit  løfte  til  mig.  »Hvilket  tempel  skal  du  giftes  i?« 
spurgte  han. 

»Templet  i  Salt  Lake  City«  svarede  jeg. 
»Så  kommer  jeg,«  sagde  han.  Han  kørte  igennem  sneen  i 
13  timer  for  at  være  hos  mig.  Da  jeg  trådte  ind  i  beseglings- 
værelset  sammen  med  min  kommende  mand,  var 

præsident  Merrill  den  første,  jeg  fik  øje  på. 
»•    Han  var  min  far  den  dag! 

Mange  år  senere  er  disse  »fædre«  stadig 
en  del  af  min  tilværelse.  Deres  kaldelser  og 
omstændigheder  har  ændret  sig,  men  det 
har  de  ikke.  De  er  trofaste  i  deres  tro,  deres 
vidnesbyrd  og  deres  kærlighed  og  interesse 
for  mig.  Af  dem  har  jeg  lært,  at  jeg  kan  stole 
på  min  himmelske  Fader.  Disse  stor- 
slåede mænd  var  et  forbin- 
delsesled, der  gjorde, 
at  jeg  kunne  føle  min 
himmelske  Faders 
kærlighed  og  omsorg 
for  mig.  ■ 

Rosemarie  Deppe  er 
medlem  afjennings  Lane 
Ward  i  Centerville  Nordre 
Stav  i  Utah. 


Side  25  i  liabona  følger  lige  efter 
lokalsiderne  og  Lille  Li'ohona. 

VI    LYTTER    TIL    PROFETENS    RØST 


Elsker 
hverandre 


I  en  konferencetale 
fortalte  præsident 
Monson  om  et  træ, 
som  var  blevet  øde- 
lagt af  en  metalkile, 
der  var  gemt  inde  i 
det.  Han  forklarede 
så,  hvordan  skjulte 
kiler  af  vrede  eller 
krænkelse  kan 
ødelægge  vores 
liv,  medmindre  vi 
lærer  at  tilgive. 


PRÆSIDENT  THOMAS  S.  MONSON 

Førsterådgiver  i  Det  Første  Præsidentskab 

Jeg  kender  til  en  familie,  som  immi- 
grerede til  Amerika  fra  Tyskland.  Det 
var  svært  for  dem  at  lære  engelsk.  De 
havde  kun  lidt  af  denne  verdens  gods,  men 
hver  enkelt  var  velsignet  med  viljen  til  at 
arbejde  og  med  kærlighed  til  Gud. 

De  fik  deres  tredje  barn,  som  kun  levede 
i  to  måneder,  før  det  døde.  Faderen  var 
møbelsnedker  og  lavede  en  smuk  kiste  til  sit 
dyrebare  barn.  Vejret  ved  begravelsen  var 
trist  og  afspejlede  således  den  bedrøvelse, 
de  følte  ved  deres  tab.  Mens  familien  -  med 
faderen,  der  bar  den  lille  kiste  -  gik  ned  mod 
kirken,  havde  en  lille  skare  af  venner  forsam- 
let sig.  Men  døren  til  kirken  var  låst.  Den 
travle  biskop  havde  glemt  begravelsen.  Alle 
forsøg  på  at  få  fat  i  ham  var  forgæves.  Uden 
af  vide  hvad  de  skulle  gøre,  tog  faderen  ki- 
sten under  armen  og  bar  den  hjem  i  den 
silende  regn  med  sin  familie  ved  sin  side. 

Hvis  denne  familie  havde  været  knap  så 
ædel,  kunne  de  have  bebrejdet  biskoppen 
det  og  have  båret  nag.  Da  biskoppen  blev 
klar  over  tragedien,  besøgte  han  familien 


og  undskyldte  over  for  dem.  De  sårede 
følelser  kunne  stadig  ses  i  faderens  ansigt, 
men  med  tårer  i  øjnene  tog  han  imod  und- 
skyldningen, og  de  to  omfavnede  hinanden 
i  en  forstående  ånd.  Der  blev  ikke  efterladt 
nogen  skjult  kile,  der  kunne  give  årsag  til 
yderligere  vrede.  Der  herskede  kærlighed 
og  accept. 

...  I  mange  familier  er  der  sårede 
følelser  og  en  modvillighed  til  at  tilgive. 
Det  er  egentlig  ligegyldigt,  hvad  årsagen 
var.  Vi  må  ikke  og  bør  ikke  lade  det  såre 
os.  Bebrejdelse  holder  sårene  åbne.  Kun 
tilgivelse  heler.  George  Herbert,  en  digter 
fra  begyndelsen  af  det  17.  århundrede,  har 
skrevet:  »Den,  som  ikke  kan  tilgive  andre, 
knuser  den  bro,  som  han  selv  må  krydse, 
hvis  han  nogen  sinde  skal  nå  himlen,  for 
alle  har  brug  for  tilgivelse.« 

Måtte  vi ...  ikke  gemme  på  nogen  skjulte 
kiler,  men  snarere  huske  på  Frelserens  råd: 
»Deraf  kan  alle  vide,  at  I  er  mine  disciple: 
hvis  I  har  kærlighed  til  hinanden.«1  # 

Taget  fra  en  tale  ved  aprilkonferencen  2002. 

NOTE 

1.  Joh  13:35. 

FÆLLESTID 


Jeg  kender  Guds  plan 


VICKI  F.  MATSUMORI 


»Thi  se,  dette  er  min  gerning  og  herlighed  -  at 
tilvejebringe  udødelighed  og  evigt  liv  for  mennesket« 
(Mosebog  1:39). 

Hvor  bor  du?  I  byen?  På  landet?  I  en  forstad? 
Bor  du  på  en  ø?  Midt  i  en  ørken?  Kan  du  se 
bjerge  fra  dit  hjem?  Havet?  Skoven? 

Hvem  bor  sammen  med  dig?  Er  du  enebarn,  eller 
har  du  søskende?  Bor  dine  forældre,  bedsteforældre 
eller  onkler  og  tanter  sammen  med  dig? 

Ved  du,  at  før  du  kom  her  ned  på  jorden,  boede  du 
sammen  med  din  himmelske  Fader?  Det  var  der,  at  du 
modtog  »sammen  med  mange  andre  [dine]  første  belæ- 
ringer i  åndernes  verden  og  forberedtes  til  at  komme 
frem  i  Herrens  bestemte  tid«  (L&P  138:56). 

Men  der  var  mere  end  bare  undervisning,  mens  vi 
boede  i  himlen.  Ældste  Gary  J.  Coleman  fra  De 
Halvfjerds  siger:  »Guds  plan  omfattede  vores  førjor- 
diske tilværelse,  denne  verdens  skabelse,  Adams  og 
Evas  tid  i  Edens  have  og  menneskets  fald  til  dødelig- 
hed« (»O  How  Great  the  Plan  of  Our  God«,  Ensign, 
februar  1996,  s.  15). 

Under  det  store  råd  i  Himlen  fortalte  vor  himmelske 
Fader  os  om  den  store  plan  for  lykke.  Han  sagde,  at  der 
skulle  skabes  en  jord;  der  ville  blive  givet  os  en  Frelser; 
og  vi  ville  få  handlefrihed,  så  vi  kunne  vælge  mellem 
godt  og  ondt. 

Nogle  førjordiske  væsener  ønskede  ikke  at  følge 
denne  plan,  og  derfor  blev  der  krig  i  himlen.  Men  vi 
valgte  at  støtte  vor  himmelske  Faders  plan,  så  derfor  fik 
vi  en  krop  og  blev  sendt  ned  til  mange  forskellige  steder 
på  jorden  for  at  lære  om  Frelseren  og  holde  budene. 

Takket  være  Jesu  Kristi  forsoning  kan  vi,  hvis  vi  væl- 
ger rigtigt,  en  dag  vende  tilbage  og  leve  sammen  med 
vor  himmelske  Fader  og  Jesus  Kristus  igen. 


Mini-bio  til  lykkens  plan 

1.  Lim  side  4  på  karton  og  klip  den  store  rektangel  og 
filmstrimlen  ud.  Klip  sprækker  i  rektanglet  langs  de 
tykke,  sorte  linjer. 

2.  Rul  rektanglet  sammen  til  et  rør,  hvor  sprækkerne 
sidder  i  den  ene  ende.  Lim  røret  sammen. 

3.  Træk  filmstrimlen  gennem  sprækkerne  i  røret.  Kig 
gennem  røret  og  se  de  billeder,  der  viser  vor  himmelske 
Faders  plan  for  lykke. 

Forslag  til  fællestid 

1.  Dæk  et  billede  af  Frelseren  til  med  et  stort  stykke 
papir,  der  er  klippet  ud  som  puslespil.  Skriv  et  af  føl- 
gende på  brikkerne:  (1)  skriftsteder,  som  vidnerom 
Kristus,  såsom  Matt  3:17;  fS-H  1.17;  fob  6:69;  Matt  16.15- 
16;  3Nephi  11:9-10;  f  oh  4:25-26;  (2)  sange  eller  salmer 
om  Frelseren;  (3)  sætninger  fra  »Den  levende  Kristus  - 
Apostlenes  vidnesbyrd«  (se  Liahona,  april  2000,  s.  2-3). 
Lad  børnene  skiftes  til  at  vælge  enpuslebrik  og  læse  eller 
synge  henvisningen.  Bed  børnene  om  at  tænke  over, 
hvordan  de  kan  blive  mere  som  Kristus.  Læs  Moroni 
7:48. 

2.  Forklar  at  kundskab  har  stor  betydning  for  hand- 
lefrihed. Lav  sedler,  hvorpå  der  med  store  bogstaver  står 
forskellige  instrukser.  Det  kunne  være:  »Fremsig  den  før- 
ste trosartikel«,  »Syng  en  solo«,  »Led  Primary  i  sangen 
>Alle  har  boet  i  himlen<«  (liahona,  april  1999,  s.  L5)  og  så 
videre.  Læg  sedlerne,  så  de  let  kan  læses.  Giv  et  barn 
bind  for  øjnene,  lad  det  vælge  en  seddel  og  udføre  aktivi- 
teten. Lad  også  andre  børn  vælge.  Nogle  får  bind  for 
øjnene,  mens  andre  får  lov  at  læse  sedlerne  og  vælge  en 
aktivitet,  som  de  har  lyst  til.  Tal  om,  hvordan  de  traf  gode 
valg,  da  de  vidste,  hvad  de  valgte.  Bed  dem  om  at  lytte  til 
deres  forældre  og  lederefor  at  lære  om  valg,  der  fører 
dem  tilbage  til  deres  himmelske  Fader.  • 

HISTORIER  FRA  DET  NYE  TESTAMENTE 


JESUS  ER 
OPSTÅET 


Maria  Magdalene,  en  af  Jesu  venner,  gik  ud  til  graven  og 
blev  overrasket  over  at  se,  at  stenen  var  rullet  væk,  og  at 
Jesu  krop  ikke  længere  lå  der. 

Joh  20:1-2 


z 

Frelserens  krop  lå  i  graven  indtil  søndag  morgen,  hvor  to 
engle  kom  og  rullede  stenen  væk  fra  graven. 

Matt  28:2;  JSO  Matt  28:2 


I2MI-  &»  *- 

Hun  løb  tilbage  for  at  fortælle  Peter  og  Johannes,  at 
nogen  havde  taget  Frelserens  lig.  Hun  vidste  ikke, 
hvor  det  var. 

Joh  20:2 


Peter  og  Johannes  løb  ud  til  graven.  De  kiggede  ind  i 
graven  og  så  det  ligklæde,  som  Jesus  havde  haft  på,  men 
Jesu  krop  var  der  ikke. 

Joh  20:3-7 


Da  Peter  og  Johannes  ikke  vidste,  hvad  der  var  sket 
med  Jesus,  eller  hvad  de  skulle  gøre,  gik  de  hjem.  Maria 
Magdalene  blev  ude  ved  graven  og  græd.  Da  hun  kiggede 
ind  i  graven,  så  hun  to  engle  derinde. 

Joh  20:9-12 


De  spurgte  Maria,  hvorfor  hun  græd.  Hun  sagde,  at  nogen 


havde  fjernet  Jesu  lig.  Hun  vidste  ikke,  hvor  det  var. 

Joh  20:13 


Hun  vendte  sig  om  og  så  Frelseren,  men  hun  genkendte 
ham  ikke.  Hun  troede,  at  han  var  havemanden.  Han 
spurgte  hende,  hvorfor  hun  græd,  og  hvem  hun  ledte 
efter. 

Joh  20:14-15 

Så  sagde  Jesus:  »Maria«,  og  da  vidste  hun,  hvem  han  var.  Han  sagde,  at  hun  skulle  sige  til  apostlene,  at  han  var  opstået. 

Joh  20:16-17 


8 


Maria  Magdalene  og  de  andre  kvinder  gik  hen  og  fortalte  apostlene,  at  Jesus  var  opstået.  Til  at  begynde  med,  troede 
apostlene  dem  ikke. 

Luk  24:10-11 


Senere,  mens  apostlene  talte  sammen,  kom  Jesus  ind  i  lokalet.  De  blev  bange.  De  troede  stadig,  at  han  var  død. 


Luk  24:36-37 

Frelseren  sagde,  at  de  skulle  røre  ved  hans  hænder  og  fødder.  Han  var  opstået  -  Hans  krop  og  hans  ånd  var  bragt 
sammen  igen. 

Luk  24:38-40 

Apostlene  blev  glade  for  at  se  ham.  Han  bad  dem  om  noget  mad,  og  de  gav  ham  fisk  og  honningkage.  Han  spiste  det. 

Luk  24:41-43 


Jesus  Kristus  var  den  første,  som  opstod.  Mange  andre  opstod  efter  Jesus.  Mange  mennesker  så  dem.  Jesus  havde 
sagt:  »Jeg  er  opstandelsen  og  livet.«  Fordi  han  overvandt  døden,  skal  vi  alle  opstå  en  dag. 

Matt  2752-53;  Joh  11:23 

»Vi  taler  om  det,  vi  ved«  (Joh  3:11) 


DAWN  NELSON 

En  sand  historie     illustrationer:  beth m.  whittaker 

Isaac  var  klar  over,  at  primaryklassen  næsten  var 
forbi,  for  han  kunne  høre,  at  folk  skramlede  rundt 
udenfor.  Og  ganske  rigtigt  bad  hans  lærer  en  om 
at  slutte  med  bøn. 

Så  snart  Isaac  havde  sagt:  »Amen«,  rejste  han  sig  op 
og  skyndte  sig  hen  mod  døren.  Han  kunne  godt  lide 
sin  primaryklasse,  men  han  glædede  sig  altid  til  at  se 
sin  mor,  far  og  lillebror  Luke.  Inden  han  nåede  at  åbne 
døren,  sagde  hans  lærer:  »Isaac,  er  du  sød  at  komme 
herhen  et  øjeblik?« 

»Ja,«  svarede  Isaac,  mens  søster  Nelson  kaldte  et  par 
andre  børn  hen  til  sig.  Søster  Nelson  rakte  nogle  små 
lapper  papir  frem  mod  ham  og  de  andre.  »Vil  du  være 
sød  at  holde  en  tale  til  forprogrammet  i  næste  uge?« 
spurgte  hun  ham. 

»Ja,  ja.«  Isaac  var  fem  år  nu,  så  han  kunne  se,  at  hans 
navn  stod  på  papiret  sammen  med  en  masse  andre  ord. 
Han  prøvede  ikke  på  at  læse  dem  -  han  var  sikker  på, 
at  der  bare  stod  noget  om  hans  tale.  Han  havde  sagt 
ja,  fordi  han  altid  prøvede  at  gøre,  hvad  hans  lærer  bad 
ham  om,  men  han  var  bange  for  at  holde  tale  for  hele 
Primary.  Han  vidste,  at  selv  de  mindste  børn  skiftede 
til  at  holde  tale,  sige  skriftsted  og  bede  bønner,  men 
han  kunne  ikke  huske,  at  han  havde  prøvet  det  før. 

Han  tænkte  på  de  taler,  som  andre  børn  havde  holdt. 
Nogle  gange  når  en  af  de  mindste  skulle  tale,  endte  de 
med  at  være  så  bange,  at  de  ikke  turde  sige  noget,  og  så 
måtte  deres  far  eller  mor  holde  talen!  Nogle  gange  læste 
børnene  historier  op  som  en  tale,  men  Isaac  kunne  ikke 
læse  så  godt  endnu.  Nogle  af  de  andre  taler  var  så  svære 


at  forstå,  at  han  glemte  at  lytte  efter.  Han  kunne  slet 
ikke  forestille  sig,  hvilken  tale  han  kunne  holde,  når 
han  kun  var  fem  år  gammel! 

»Nå,«  sagde  han  til  sig  selv,  »måske  glemmer  hun,  at 
hun  har  bedt  mig  om  det.«  Han  stod  henne  ved  døren, 
og  kort  efter  fik  han  øje  på  sin  mor  og  Luke,  der  kom 
gående  hen  mod  ham  henne  fra  børnehaven.  »Hej, 
mor,«  sagde  han  og  gav  hende  et  knus. 

»Hvad  er  det?«  spurgte  mor  og  tog  det  papir,  som  han 
holdt  i  hånden.  »Næh,  du  skal  holde  tale  i  næste  uge.« 

Isaac  forsøgte  at  smile,  og  han  nik- 
kede forsigtigt.  Han  håbede  også,  at 
mor  ville  glemme  det. 

På  vej  hjem  fortalte  mor  far 
om  Isaacs  tale.  »Hvor  er  det 
spændende!«  sagde  far.  »Vi 
skal  nok  komme  og  høre 
dig,  Isaac.  Skal  mor  eller 
jeg  hjælpe  dig  med  talen?« 

Var  der  nogen,  som 
kunne  hjælpe  ham  med 
talen?  Nu  havde  han  det 
pludselig  meget  bedre. 
»Mor,  tror  jeg,«  svarede 
han. 

»Godt,«  sagde  mor.  »Vi 
tager  fat  på  den  snart.« 

Søndag,  mandag  og 
tirsdag  gik,  og  Isaac 
havde  glemt  alt  om 

talen.  Men  onsdag  sagde  mor:  »Lad  os  gå  i  gang  med  din 
tale  til  Primary,  Isaac.« 

o 

»Ah  nej,«  mumlede  han  for  sig  selv.  »Hun  huskede 
det.«  Han  gik  langsomt  hen  til  mor,  der  sad  klar  med 
kuglepen  og  papir.  Han  havde  en  underlig  følelse  i 
maven.  »Jeg  har  slet  ikke  lyst  til  at  holde  tale,  mor.  Jeg 
ved  ikke,  hvordan  man  gør,  og  jeg  er  bange.« 

»Det  skal  nok  gå.  Lad  os  bare  tale  om  det  et  øjeblik.« 
Mor  lagde  armen  om  hans  skuldre.  »Du  skal  tale  om  tro 
på  Jesus  Kristus.  Hvad  mener  du,  at  tro  er?« 

Isaac  kunne  huske,  at  hans  primarylærer  havde  talt 
om  tro,  og  at  mor  og  far  havde  talt  om  det  til  familieaf- 
ten. Men  han  var  ret  sikker  på,  at  han  ikke  vidste  nok 
om  det  til  at  holde  en  hel  tale.  »Er  det  noget  med  at 
bede  og  holde  budene?«  spurgte  han,  mens  han  fik 
bekymrede  rynker  i  panden. 

Mor  skrev  noget  ned  på  blokken.  »Ja,«  sagde  hun. 
»Hvorfor  beder  vi  og  holder  budene?« 

»Fordi  Jesus  og  vor  himmelske  Fader  godt  vil  have 
det.«  Det  var  et  let  spørgsmål. 

Mor  skrev  noget  mere  ned.  »Hvad  sker  der  med 
din  tro,  når  du  beder  og  holder  budene?« 

»Den  vokser.«  Han  kunne  huske,  at  hans  lærer  havde 
sagt,  at  ens  tro  voksede,  når  man  gjorde  det  rette. 

»Hvordan  føles  det,  når  troen  vokser,  Isaac? 
Hvordan  har  du  det,  når  du  beder  og  holder  budene?« 

»Jeg  er  glad!«  Isaac  ville  ønske,  at  det  var  lige  så  let 
at  holde  en  tale  om  tro,  som  at  tale  med  sin  mor 
om  det. 

»Lige  et  par  spørgsmål  mere,«  sagde  mor.  »Tror  du  på 
Jesus  Kristus?«  Da  han  nikkede,  spurgte  mor:  »Hvorfor?« 

»Fordi  der  står  i  skrifterne,  at  han  lever.«  Isaac  havde 
en  rar  følelse  indeni,  når  han  talte  om  Jesus.  Han  kunne 
mærke,  at  Jesus  elskede  ham.  Han  smilede  og  lænede 
sig  ind  mod  mor,  mens  hun  skrev. 

Pludselig  overraskede  mor  ham  ved  at  sige:  »Godt, 
så  har  du  skrevet  din  tale.  Nu  skal  du  øve  dig  på  at 
holde  den.« 

Søndag  formiddag  trådte  Isaac  forsigtigt  frem 
for  hele  Primary.  Han  foldede  det  papir  ud,  som 


mor  havde  skrevet  på,  mens  hun  stillede  ham  spørgs- 
mål. Hans  svar  var  talen!  Han  havde  øvet  sig  ved 
at  holde  den  for  far  et  par  gange.  Nu  stillede  mor 
sig  ved  siden  af  ham  og  hviskede  de  spørgsmål, 
som  han  havde  besvaret.  Isaac  holdt  talen  med  sine 
egne  ord: 

»Tro  på  Jesus  Kristus  vil  sige,  at  man  beder  og  holder 
budene.  Vi  beder  og  holder  budene,  fordi  vor  himmel- 
ske Fader  og  Jesus  vil  have,  at  vi  skal  gøre  det.  Når 
vi  gør  det,  vokser  vores  tro.  Jeg  føler  mig  glad,  når  jeg 
beder  og  holder  budene,  og  min  tro  vokser.  Jeg  tror 
på  Jesus  Kristus,  fordi  der  står  i  skrifterne,  at  han  lever. 
I  Jesu  Kristi  navn.  Amen.« 

Han  så  far  smile  til  sig  nede  bagved,  og  alle  var 
helt  stille  -  de  havde  hørt  efter!  Da  han  gik  ned  forbi 
sin  lærer,  kunne  han  se,  at  hun  var  glad.  Han  følte  sig 
rigtig  godt  tilpas.  Han  havde  holdt  en  tale,  som  var 
helt  hans  egen,  og  han  var  sikker  på,  at  Jesus  også 
var  glad  for  den!  • 

De  fleste  kommer ...  i  kirke  for ...  at  søge 
åndelige  oplevelser ...  De  af  os,  som  er 
kaldet  til  at  tale  ...  har  en  forpligtelse  til  at 
sørge  for  dette,  så  godt  som  vi  overhove- 
det kan.  Vi  kan  kun  gøre  det,  hvis  vi  selv 
stræber  efter  at  kende  Gud,  hvis  vi  selv 
hele  tiden  søger  hans  Enbårne  Søns  lys. 
Hvis  vores  hjerte  så  er  ret ...  hvis  vi  har  bedt ...  og  for- 
beredt os  og  bekymret  os,  indtil  vi  ikke  mere  ved,  hvad 
vi  kan  gøre,  kan  Gud  sige  til  os,  som  han  gjorde  til 
Alma  og  Mosiahs  sønner:  »Rejs  ...  hovedet  og  glæd  dig 
...  jeg  vil  give  jer  fremgang«  (Alma  8:15;  26:27). 

Ældste  Jeffrey  R.  Holland  fra  De  Tolv  Apostles  Kvorum, 
»En  lærer,  der  er  kommet  fra  Gud«,  Liahona,  juli  1998, 
s.  26. 

SÆRLIGE    VIDNER 


Vor  himmelske 
Faders  plan 


ÆLDSTE  RICHARD  G.  SCOTT 

De  Tolv  Apostles  Kvorum 


Et  af  de  mest  spændende  øjeblikke  i 
livet  -  da  man  fyldtes  af  forvent- 
ning, spænding  og  taknemlighed  - 
er  man  ikke  i  stand  til  at  huske.  Denne 
oplevelse  fandt  sted  i  den  førjordiske  tilvæ- 
relse, da  du  fik  at  vide,  at  nu  var  din  tid 
kommet  til  at  forlade  åndeverdenen  for  at 
bo  på  jorden  i  et  fysisk  legeme  ... 

...  Du  var  blevet  holdt  tilbage  til  at  komme 
på  et  tidspunkt,  hvor  evangeliets  fylde  er  på 
jorden.  Du  kom  på  et  tidspunkt,  hvor 
Herrens  Kirke  og  præstedømmets  myndig- 
hed til  at  udføre  hellige  tempelordinancer 
i    var  på  plads.  Du  så  frem  til  at  blive  født  i  et 
r  hjem,  hvor  dine  forældre  ville  elske,  nære, 
styrke  og  belære  dig  om  sandhederne.  Du 
vidste,  at  du  med  tiden  ville  få  mulighed  for 
-*-  at  skabe  din  egen  evige  familie  som  ægte- 
*    mand  eller  hustru,  far  eller  mor.  Hvor  du 
dog  glædede  dig  til  denne  mulighed  ... 
...  Eva  og  Adam  dannede 
den  første  familie.  Gud 
erklærede:  »Derfor  skal  en 
mand  forlade  sin  fader  og 
ÉL ,  moder  og  holde  sig  til  sin 
hustru«  (Moses 


3:24).  De  fik  børn,  som  også  dannede  fami- 
lier. »Og  Adam  og  Eva,  hans  hustru,  ophørte 
ikke  med  at  påkalde  Gud«  (Moses  5:16). 
Familiemønstret,  som  er  af  afgørende 
betydning  for  Faderens  plan  for  lykke,  var 
blevet  fastsat,  og  vores  behov  for  hele  tiden 
»at  påkalde  Gud«  blev  fremhævet.  Vi  er  i 
fuld  gang  med  leve  efter  denne  plan  ... 

Søg  hele  dit  liv  på  jorden  omhyggeligt 
efter  at  opfylde  de  grundlæggende  formål 
med  dette  liv  ved  hjælp  af  den  ideelle  fami- 
lie. Selv  om  du  måske  ikke  har  opnået  dette 
ideal  lige  nu,  så  gør  alt,  hvad  du  kan,  ved 
lydighed  og  tro  på  Herren  for  hele  tiden  at 
komme  så  nær  dette  ideal,  som  du  er  i 
stand  til ... 

Sæt  det  først,  som  kommer  først.  Gør  dit 
bedste,  mens  du  er  på  jorden  for  at  opnå 
en  ideel  familie.  Som  en  hjælp  til  at  gøre 
dette,  kan  du  overveje  og  anvende  princip- 
perne i  familieproklamationen.  Jeg  vidner 
om,  at  Herren  lever.  Han  elsker  dig.  Når  du 
lever  værdigt  og  søger  hans  hjælp,  vil  han 
vejlede  og  styrke  dig  til  at  kende  hans  vilje 
og  være  i  stand  til  at  udføre  den.  # 

Taget  fra  en  tale  ved  aprilkonferencen  2001. 


Vidste  du,  at  ældste 
Scott  er  atomingeniør 
og  har  udviklet 
brændstof  til  atom- 
ubåde i  den  ameri- 
kanske flåde?  Han 
holder  også  meget  af 
at  male.  Han  elsker 
Herren  og  belærer  os 
om  vor  himmelske 
Faders  plan. 


»     #C^*$I 


¥sÆ 


»**',:, 


Tempelkort 


I  hele  2003  indeholder  Lille  Liahona  tempelkort.  Tag  kor- 
tene ud  afbladet,  lim  dem  på  karton  og  klip  dem  ud.  Du 
kan  samle  på  kortene,  så  de  kan  minde  dig  om  templets 
betydning. 


Templet  i  Toronto 
i  Ontario  i  Canada 


Indviet  den  25.  august  1990 

af  præsident  Gordon  B.  Hinckley 


Templet  i  Bountiful 
i  Utah 

Indviet  den  8.  januar  1995 

af  præsident  Howard  W  Hunter 


Templet  i  St.  Louis 
i  Missouri 

Indviet  den  1.  juni  1997 

af  præsident  Gordon  B.  Hinckley 


Indviet  den  25.  april  1993 

af  præsident  Gordon  B.  Hinckley 


Templet  i  Hongkong 
i  Kina 

Indviet  den  26.  maj  1996 

af  præsident  Gordon  B.  Hinckley 


JfK 


Templet  i  Vernal 
i  Utah 

Indviet  den  2.  november  1997 
af  præsident  Gordon  B.  Hinckley 


Templet  i  Orlando 
i  Florida 

Indviet  den  9.  oktober  1994 
af  præsident  Howard  W  Hunter 


Templet  ved  Mount 
Timpanogos  i  Utah 

Indviet  den  13.  oktober  1996 
af  præsident  Gordon  B.  Hinckley 


Templet  i  Preston 
i  England 

Indviet  den  7.  juni  1998 

af  præsident  Gordon  B.  Hinckley 

Bered  de  unge  på  at  møde 
modstand  i  verden 


o 


o 


Udvælg  under  bøn  skriftsteder 
og  lærdomme  fra  dette  bud- 
skab, der  svarer  til  de  behov, 
som  de  søstre,  du  besøger,  har.  Fortæl 
om  dine  egne  erfaringer  og  vidnes- 
byrd. Indbyd  dem,  du  underviser, 
til  at  gøre  det  samme. 

Hvilke  redskaber  kan  hjælpe 
forældre  og  ledere  med  at  berede 
de  unge? 

Præsident  Gordon  S.  Hinckley: 

»Jeg  føler  med  ...  vore  unge  ...  Jeg 
håber,  at  de  kan  dele  deres  byrde 
med  jer,  deres  fædre  og  mødre.  Jeg 
håber,  at  I  vil  lytte,  at  I  vil  være  for- 
stående og  tålmodige,  at  I  vil  drage 
dem  til  jer  og  trøste  og  støtte  dem 
i  deres  ensomhed.  Bed  om  vejled- 
ning. Bed  om  tålmodighed.  Bed  om 
styrke  til  at  elske  dem,  selv  om  de 
har  begået  alvorlige  ting.  Bed  om 
forståelse  og  venlighed,  og  frem  for 
alt,  visdom  og  inspiration«  (»Stor  bli- 
ver børnenes  fred«,  Liahona,  januar 
2001,  s.  67). 

Præsident  N.  Eldon  Tanner  (1898- 
7982J,  førsterådgiver  i  Det  Første 
Præsidentskab:  »Forældre  må  selv 
læse  og  opmuntre  deres  børn  til  at 
læse  og  studere  skriften  og  søge 
efter  de  rigtige  svar  de  rigtige  steder. 
Unge  må  styrkes  i  hjemmet  for  at 
kunne  møde  de  udfordringer  og 


modsætninger,  som  de  vil  stå  over- 
for« (»Rigtige  svar«,  Den  danske 
Stjerne,  maj  1974,  s.  183). 

Gayle  M.  Clegg,  andenrådgiver  i 
Primarys  hovedpræsidentskab: 
»Uanset  hvad  jeres  modersmål  er,  så 
lær  at  undervise  og  tale  på  det  sprog, 
der  udtrykker  den  inderlige  bøn  og 
det  glædelige  vidnesbyrd,  så  englene 
-  de  jordiske  og  de  himmelske  -  kan 
omringe  os  og  betjene  os.  Vi  har 
brug  for  vejledere  i  evangeliet,  som 
taler  det  sprog,  der  udtrykker  ros  og 
venskab  ...  vi  bør  smile  til  [børnene] 
og  svøbe  dem  i  vores  kærligheds 
tæppe  under  hele  den  lange  rejse 
med  kærlighedens  universelle  sprog« 
(»Kærlighedens  sprog«,  Liahona,  juli 
2002,  s.  76). 

Hvordan  kan  et  vidnesbyrd  hjælpe 
unge  med  at  føre  deres  evangeliske 
viden  ud  i  praksis? 

Moroni  7:33:  Dersom  I  vil  tro  på 
mig,  skal  I  have  magt  til  at  gøre  alt, 
hvad  jeg  anser  for  gavnligt. 

Ældste  Richard  G.  Scott  fra  De  Tolv 
Apostles  Kvorum:  »At  opnå  urokkelig 
tro  på  Jesus  Kristus  er  at  fylde  sit  liv 
med  et  strålende  lys.  Man  står  ikke 
længere  alene  med  udfordringer,  som 
man  ved,  man  ikke  kan  klare  på  egen 
hånd«  (»Opnå  Herrens  hjælp«, 
Stjernen,  januar  1992,  s.  98). 


Ældste  Robert  D.  Hales  fra  De  Tolv 
Apostles  Kvorum:  »Da  jeg  var  dreng, 
cyklede  jeg  hjem  fra  basketball  om 
aftenen.  Jeg  satte  en  lille,  pæreformet 
dynamo  til  mit  cykeldæk.  Da  jeg  så 
trådte  i  pedalerne,  drejede  hjulet  den 
lille  dynamo  rundt,  som  producerede 
elektricitet  og  gav  et  velkomment  lys. 
Det  var  en  enkel,  men  effektiv  meka- 
nisme. Men  jeg  skulle  træde  i  peda- 
lerne for  at  få  det  til  at  virke! 

Frembringelse  af  åndeligt  lys  sker 
ved  dagligt  at  træde  i  pedalerne  rent 
åndeligt.  Det  sker  ved  at  bede,  stu- 
dere skrifterne,  faste  og  tjene  -  ved 
at  efterleve  evangeliet ... 

Den  pagt,  vi  indgår  ved  dåben  og 
fornyr,  når  vi  tager  nadveren  -  nemlig 
at  påtage  os  Kristi  navn,  altid  erindre 
ham  og  holde  hans  bud  -  indbefatter 
løftet  om,  at  vi  altid  vil  have  hans  And, 
og  at  vi  altid  har  dette  lys  hos  os« 
(»Ud  af  mørket  til  sit  underfulde  lys«, 
Liahona,  juli  2002,  s.  78).  ■ 

Yderligere  oplysninger  findes  i  Til  styrke  for 
de  unge  (katalognr.  36550  110). 


EVANGELISKE    KLASSIKERE 


STØRSTE 

LYKKE 


il  tider  giver  vi 
mindst  til  dem, 
der  betyder 
mest  i  vores  liv,  nem- 
lig vores  familie.  Her 
er  nogle  af  de  råd, 
som  nutidige  profe- 
ter har  givet  os  som 
en  hjælp  til  at  åbne 
hjertet  for  vores  stør- 
ste lykke. 


Ile  vore  nutidige  profeter  har  talt 
om  familiens  betydning.  De  for- 
estod, at  vores  største  lykke  i  dette 
liv  udspringer  af  familien.  Men  for  at  opnå 
denne  lykke  må  vi  dagligt  stræbe  efter  at 
styrke  vores  familie.  Her  er  nogle  forslag  fra 
hver  af  de  nutidige  profeter,  der  fortæller, 
hvordan  vi  kan  skabe  en  lykkelig  familie. 

BEVAR  ET  EVIGT  PERSPEKTIV 

Joseph  Smith  (1805-1844) 
Kirkens  første  præsident 

»Et  menneske,  som  er  fyldt  med  Guds 
kærlighed,  stiller  sig  ikke  tilfreds  med  blot 
at  velsigne  sin  egen  familie,  men  omfatter 
hele  verden  i  et  ønske  om  at  velsigne  hele 
menneskeheden.  «x 

Harold  B.  Lee  (1899-1973) 
Kirkens  elvte  præsident 

»Det  vigtigste  af  Herrens  arbejde,  I  nogen- 
sinde vil  udføre,  vil  være  inden  for  jeres  eget 
hjems  vægge.«2 

Ezra  Taft  Benson  (1899-1994) 
Kirkens  trettende  præsident 

»Der  findes  ikke  nogen  ægte  glæde  uden 
for  hjemmet.  Livets  dejligste  påvirkninger  og 
oplevelser  findes  der.«3 

Joseph  F.  Smith 


Heber  J.  Grant 


George  Albert  Smith 


David  O.  McKay 


ÆR  DINE  FORÆLDRE 

Lorenzo  Snow  (1814-1901) 
Kirkens  femte  præsident 

»Jeg  vil  bede  jer,  mine  unge  brødre  og 
søstre,  om  at  ære  jeres  fædre  og  mødre,  så 
I  må  få  et  langt  liv  i  det  land,  som  Herren 
har  givet  dem  og  jer.  Vær  lydige  og  kærlige 
mod  dem.«4 

Spencer  W.  Kimball  (1895-1985) 
Kirkens  tolvte  præsident 

»Hvis  vi  virkelig  ærer  vores  forældre, 
sådan  som  vi  har  fået  befaling  om,  vil  vi 
stræbe  efter  at  efterligne  deres  bedste  karak- 
tertræk og  leve  op  til  deres  forventninger  til 
os.  Intet  som  vi  kan  give  dem  rent  materielt 
kan  måle  sig  med  vores  retskafne  levned.«5 

BED  FAMILIEBØN 

John  Taylor  (1808-1887) 
Kirkens  tredje  præsident 

»Glem  ikke  at  påkalde  Herren  i  jeres  fami- 
liekreds og  indvie  jer  selv  og  alt,  hvad  I  har, 
til  Gud  hver  eneste  dag  af  jeres  liv;  og  stræb 
efter  at  gøre  det  rette  og  fremelsk  enighe- 
dens og  kærlighedens  ånd,  så  vil  den  levende 
Guds  fred  og  velsignelse  hvile  på  os,  og  han 
vil  lede  os  på  livets  sti.«6 

Heber  J.  Grant  (1856-1945) 
Kirkens  syvende  præsident 

»Jeg  er  overbevist  om,  at  noget  af  det 
største,  som  kan  ske  i  et  hjem,  og  som  kan 
få  drengene  og  pigerne  i  det  hjem  til  at 
vokse  op  med  kærlighed  til  Gud  og  til  Jesu 
Kristi  evangelium,  er  at  bede  familiebøn.«7 

George  Albert  Smith  (1870-1951) 
Kirkens  ottende  præsident 

»Ønsker  vi,  at  vore  hjem  skal  være  lykke- 
lige? Hvis  vi  gør  det,  så  lad  der  herske  en 
varig  atmosfære  af  bøn,  taksigelse  og 
taknemlighed.«8 


LÆS  SKRIFTERNE  SAMMEN 

Howard  W.  Hunter  (1907-1995) 
Kirkens  fjortende  præsident 

»Familier  bliver  rigt  velsignet,  når  kloge 
fædre  og  mødre  samler  deres  børn  omkring 
sig,  læser  fra  skriftens  bibliotek  sammen  og 
siden  åbent  drøfter  de  smukke  beretninger 
og  tanker,  så  alle  kan  forstå  dem.«9 

KÆRLIG  KOMMUNIKATION 

Brigham  Young  (1 801  -1 877) 
Kirkens  anden  præsident 

»Det  sværeste,  som  findes  i  de  små  skæn- 
derier og  stridigheder  [i  familier]  ...  opstår 
gennem  mangel  på  den  rette  forståelse  af 
hinanden.«10 

»Man  bør  aldrig  lade  vrede  opstå  i  sit 
hjerte,  og  ord,  der  er  tilskyndet  af  vrede 
følelser,  bør  vi  aldrig  tillade  at  komme  over 
vores  læber.«11 

David  O.  McKay  (1873-1970) 
Kirkens  niende  præsident 

»Vi  bidrager  til  det  ideelle  hjem  i  kraft  af 
vores  karakter  ved  at  beherske  vores  liden- 
skaber og  vores  temperament  og  ved  at 
vogte  vores  ord,  for  det  er  det,  som  gør 
vores  hjem  til  det,  det  er.«12 

Gordon  B.  Hinckley  (1910-) 
Kirkens  femtende  præsident 

»Der  er  gode  familier  overalt.  Men  der 
er  alt  for  mange,  som  har  problemer.  Det 
er  en  lidelse,  som  der  findes  en  kur  imod. 
Medicinen  er  enkel  og  herligt  effektiv.  Det 
er  kærlighed.«13 


Joseph  Fielding  Smith 


28 


Spencer  W.  Kimball 


LEV  FOR  EVIGHEDEN 

Wilford  Woodruff  (1807-1898) 
Kirkens  fjerde  præsident 

»Vi  ønsker,  at  de  sidste  dages  hellige  fra 
nu  af  skal  spore  deres  slægtshistorie  så  langt 
tilbage,  som  de  kan,  og  blive  beseglet  til 
deres  fædre  og  mødre.  Få  børnene  beseglet 
til  deres  forældre  og  fortsæt  denne  kæde  så 
langt  tilbage,  som  I  kan.«14 

Joseph  F.  Smith  (1838-1918) 
Kirkens  sjette  præsident 

»Vi  lever  for  evigheden  og  ikke  bare  for 
nuet.  Døden  skiller  os  ikke  fra  hinanden, 
hvis  vi  har  indgået  hellige  forhold  til  hinan- 
den i  kraft  af  den  myndighed,  som  Gud 
har  åbenbaret  til  menneskenes  børn.  Vores 
forhold  er  skabt  til  evigheden.«15 


Joseph  Fielding  Smith  (1876-1972) 
Kirkens  tiende  præsident 

»Hovedformålet  med  et  sidste  dages  hel- 
ligt hjem  er  at  sikre,  at  ethvert  medlem  af 
familien  arbejder  på  at  skabe  den  atmosfære 
og  de  forhold,  hvorunder  alle  kan  udvikle  sig 
hen  mod  fuldkommenhed.«16  ■ 

NOTER 

1.  History  of  the  Church,  4:227 

2.  Kirkens  præsidenters  lærdomme:  Harold  B.  Lee, 

2000,  s.  134. 

3.  Conference  Report,  oktober  1947,  s.  27. 

4.  Deseret  Semi-Weekly  News,  den  4.  juli  1901. 

5.  »Hold  fast  i  jernstangen«,  Stjernen,  april  1979,  s.  5. 

6.  Kirkens  præsidenters  lærdomme:  John  Taylor, 

2001,  s.  148. 

7.  Conference  Report,  oktober  1923,  s.  7. 

8.  Conference  Report,  april  1944,  s.  32. 

9.  »Studium  i  skrifterne«,  Stjernen,  maj  1980,  s.  98. 

10.  Kirkens  præsidenters  lærdomme:  Brigham  Young, 
1997,  s.  174. 

11.  Kirkens  præsidenters  lærdomme:  Brigham  Young, 
1997,  s.  174. 

12.  Conference  Report,  oktober  1967,  s.  149. 

13.  »Se  mod  fremtiden«,  Stjernen,  januar  1998,  s.  69. 

14.  James  R.  Clark,  red.,  Messages  of  the  First 
Presidency  ofThe  Church  of  Jesus  Christ  ofLatter- 
daySaints,  6  bind,  1965-1975,  3:256-257. 

15.  »General  Conference  of  the  Relief  Society«,  Relief 
Society  Magazine,  juni  1917,  s.  316. 

16.  »Budskab  fra  Det  Første  Præsidentskab«,  Stjernen, 
april  1971,  s.  100. 

Generationerne 


SHANNA  GHAZNAVI 

Alle  familier  er  forskellige.  Og  enhver 
af  os  har  sine  egne  forestillinger 
om,  hvad  en  ideel  familie  er. 
Stephanie  Spann  elsker  og  værdsætter  sin 
familie,  som  den  er  -  selv  om  hun  arbejder 
på  at  gøre  den,  og  sig  selv,  en  smule  bedre. 

17-årige  Stephanie  er  den  yngste  i  fami- 
lien. Hendes  brødre  Wayne  og  John  er 
voksne  og  flyttet  hjemmefra.  Hendes  foræl- 
dre LaRee  og  Ed  er  gode  eksempler  for 
hende  og  støtter  hende  i  hendes  aktiviteter. 
Stephanie  elsker  sin  familie,  og  et  af  hendes 
store  forbilleder  i  familien  er  hendes  bedste- 
far, Frank  Arrowchis.  »Af  alt,  hvad  min  bed- 
stefar har  lært  mig,«  siger  Stephanie,  »er 
familiens  betydning  nok  det  vigtigste.« 


Stephanies  mor  og  bedstemor  er  med- 
lemmer af  Kirken,  men  hendes  far  og  bed- 
stefar er  ikke.  Det  har  sine  udfordringer  for 
Stephanie  at  komme  fra  en  familie,  hvor 
kun  halvdelen  er  medlemmer.  »Jeg  tror,  at 
det  ville  gøre  det  lettere  at  vide,  at  jeg 
kunne  leve  sammen  med  min  familie  for 
evigt.  Jeg  har  planlagt  at  blive  gift  i  temp- 
let,« siger  Stephanie. 

Stephanies  far  giver  sig  tid  til  at  være 
med  til  familieaften  og  han  støtter 
Stephanie  i  hendes  skoleaktiviteter  og 
sportsstævner.  Hun  er  glad  for,  at  han  altid 
støtter  hende,  og  hun  håber,  at  hendes 
familie  en  dag  kan  blive  beseglet  i  templet. 
»Jeg  tror,  at  det  sker  en  dag,«  smiler  hun. 


Ved  De/i  cafe  Arcfi  fik 
Stephanie  overrakt 
faklen  af  sin  bedste- 
far, som  er  leder  i  den 
nordlige  Ute-stamme. 

Herover:  Stephanie  øver 
sig  i  at  løbe  med  faklen  på 
de  glatte  klipper  i  Arches 
National  Park.  Til  højre: 
Stephanie  med  sine  foræl- 
dre og  bedsteforældre. 


Familien  Spann  har  også  et 
nært  forhold  til  den  udvidede 
familiekreds,  selv  om  de  ikke 
bor  lige  i  nærheden.  »Vi  støtter 
altid  hinanden.  Vi  ringer  altid  til 
hinanden  for  at  høre,  hvordan 
det  går,«  siger  Stephanie.  »Hvis 
nogen  deltager  i  en  aktivitet 
eller  en  sportsbegivenhed,  så 
møder  vi  andre  op.«  Hun  vær- 
ner også  om  det  nære  forhold  til 
familien  ved  at  være  meget  sam- 
men med  sine  niecer  og  nevøer. 
De  behøver  ikke  at  foretage  sig 
det  helt  vilde.  »Vi  går  i  parken  og 
fodrer  ænder.  Jeg  nyder  at  være 
sammen  med  dem.« 


Faklen  gives  videre 

Stephanie  har  et  særligt  forhold  til  sin  bedstefar.  »Han 
er  en  rar  mand.  Han  er  min  helt,«  siger  hun.  Stephanie 
og  hendes  bedstefar  tilbringer  så  meget  tid  som  muligt 
sammen,  og  også  sammen  med  resten  af  familien.  De 
dyrker  isfiskeri,  jagt,  camping  og  arbejder  sammen  på 
bedstefaderens  ranch  i  Whiterocks  i  Utah.  Af  sin  bedste- 
far er  Stephanie  ikke  alene  blevet  belært  om  familiens 
betydning,  men  også  om  respekten  for  andre  og  for  sin 
indianske  arv. 

Af  respekt  for  den  arv  udfører  Stephanie,  hendes 
mor  og  hendes  bedstemor  slægtsforskning  sammen  på 
slægtshistorisk  center  i  Bennion  Stav  i  Utah.  Stephanie 
har  fundet  mange  navne  og  indsendt  dem  til  templet, 
og  hun  bliver  bedre  og  bedre  til  at  finde  frem  til  sine 
ute-forfædre. 

For  nylig  blev  hendes  bedstefar  udpeget  til  at  repræsen- 
tere den  nordlige  utestamme  ved  Vinter-OL  2002,  da  faklen 
skulle  bringes  til  Salt  Lake  City.  Da  OL-folkene  bad 
Stephanies  bedstefar,  Frank,  om  at  foreslå  en,  som  han 
kunne  give  faklen  videre  til,  var  Stephanie  den  første,  han 
tænkte  på.  »Hun  er  meget  glad  for  sport,«  sagde  hendes 
bedstefar,  »og  jeg  ved,  at  hun  er  i  god  form.  Jeg  ved,  at  hun 
kan  klare  det.« 


Stephanie  smiler.  »Han  har  altid  lært  mig,  at  piger  kan 
alt,  hvad  drenge  kan.« 

Stephanie  spiller  fodbold  på  skolen,  så  hun  var  i  god 
form  til  at  løbe  med  faklen.  Hun  giver  også  sin  bedstefar 
æren  for  sin  succes  der:  »Min  bedstefar  har  den  bedste 
arbejdsmoral  hos  noget  menneske,  jeg  kender.  Den 
arbejdsmoral  har  hjulpet  mig  i  min  sport,  min  tro  og 
mine  personlige  mål.« 

Da  Stephanie  modtog  den  olympiske  fakkel  fra  sin  bed- 
stefar under  den  maleriske  Delicate  Arch  i  Arches  National 
Park  i  det  sydlige  Utah,  virkede  det  hele  mere  symbolsk 
end  virkeligt.  Men  hvad  der  er  mere  vigtigt  end  den  fakkel, 
som  bedstefaderen  gav  hende,  er  den  arv  af  kærlighed, 
som  han  og  hendes  familie  har  givet  videre.  Den  arv 
ønsker  hun  at  give  videre  til  sin  egen  familie. 

Den  ideelle  familie 

Stephanie  er  godt  klar  over,  at  hendes  familie  måske 
ikke  lige  passer  ind  i  det  billede  af  den  ideelle  familie,  som 
mange  af  os  har.  Men  hun  ved  også,  at  hendes  familie  er  en 
god  familie,  som  gør  deres  bedste  for  at  elske  hinanden  og 
holde  sig  tæt  til  Gud. 

Ældste  Richard  G.  Scott  fra  De  Tolv  Apostles  Råd  har 
sagt:  »Søg  hele  dit  liv  på  jorden  omhyggeligt  efter  at  opfylde 
de  grundlæggende  formål  med  dette  liv  ved  hjælp  af  den 
ideelle  familie.  Selv  om  du  måske  ikke  har  opnået  dette 
ideal  lige  nu,  så  gør  alt,  hvad  du  kan  ved  lydighed  og  tro  på 
Herren  for  hele  tiden  at  komme  så  nær  dette  ideal,  som  du 
er  i  stand  til.  Lad  ikke  noget  tale  dig  fra  dette  mål ...  Mist 
ikke  modet.  I  et  livsmønster,  der  ligger  så  nært  ved  dette 
ideal,  som  muligt,  vil  du  opleve  stor  lykke,  stor  tilfredshed 
og  en  imponerende  vækst,  mens  du  er  her  på  jorden,  uan- 
set din  nuværende  situation  i  livet«  (»Det,  som  kommer 
først«,  Liahona,  juli  2001,  s.  7). 

Det  er  det,  som  familien  Spann  stræber  efter.  Ligesom 
Stephanie  var  parat  til  at  tage  imod  faklen  fra  sin  bedstefar 
og  løbe  med  den,  er  hun  beredt  på  at  fortsætte  sin  families 
tradition  for  indbyrdes  kærlighed  og  sammenhold.  Familien 
Spann  er  en  dejlig  familie,  som  gør  deres  bedste.  Stephanie 
ved,  at  hvis  de  bliver  ved  med  at  gøre  deres  bedste,  vil  de 
fortsat  blive  velsignet.  ■ 

Shanna  Ghaznavi  arbejder  for  Kirkens  tidsskrifter. 

for  ægteskabet 


I  Helaman  5:12  kan  ethvert 
ægtepar  og  enkeltperson 
finde  gode  råd  med  hensyn 
til  opbyggelsen  af  et  varigt 
ægteskabsforhold. 

BRENT  A.  BARLOW 

Hen  imod  afslutningen  på  Jesu 
Kristi  jordiske  tjenestegerning 
spurgte  nogle  af  disciplene 
angående  de  sidste  dage  og  Herrens 
andet  komme.  Herren  talte  om  nogle  af 
de  forhold,  som  ville  være  fremherskende, 
lige  inden  hans  tilbagekomst.  Af  særlig  interesse,  når  det 
gælder  ægteskab  og  familieforhold,  er  disse  ord:  »Da  skal 
mange  falde  fra,  og  de  skal  udlevere  hinanden  og  hade 
hinanden  ...  Og  fordi  lovløsheden  tager  overhånd,  skal 
kærligheden  blive  kold  hos  de  fleste«  (Matt  24:10,  12). 
Apostlen  Paulus  skrev,  at  i  de  sidste  dage  ville  nogle 
»blive  egenkærlige  ...  ukærlige«  (2  Tim  3:2-3)  og  »at  i  de  sid 
ste  tider  skal  nogle  falde  fra  troen,  fordi  de  lytter  til  vildle- 
dende ånder  og  dæmoners  lærdomme,  som  udbredes  ved 
løgnagtige  læreres  hykleri,  folk  der  er  brændemærket  i 
deres  samvittighed.  De  forbyder  ægteskab«  (1  Tim  4:1-3). 
Herren  har  åbenbaret,  at  vi  nu  lever  i  de  sidste  dage, 
ja,  i  »den  elvte  time«  (L&P  33:3),  og  vi  kan  sagtens  se 
nogle  af  de  forudsagte  forhold  i  verden  i  dag,  især  med 


hensyn  til  ægteskaber.  En  rapport  fra 
Rutgers  University  som  blev  udsendt 
i  juli  1999,  opsummerede  ægteska- 
bets tilstand  i  USA  i  dag.  Det  synes 
klart,  at  mange  andre  lande  oplever 
en  lignende  tendens.  Rapporten 
siger:  »Vigtige  sociale  indikatorer 
antyder,  at  ægteskabet  som  institu- 
tion er  meget  svækket.  Amerikanere 
er  mindre  tilbøjelige  til  at  gifte  sig. 
Og  hvis  de  gifter  sig,  er  deres  ægte- 
skaber ikke  særlig  lykkelige.  Og  ægte- 
skaber har  en  meget  stor 
sandsynlighed  for  at  ende  i  skils- 
misse. I  løbet  af  de  sidste  fire  årtier  har  ægteskabet  været 
på  tilbagetog  som  den  første  samlivsoplevelse  for  par  og 
som  grundlag  for  forældreskab.«  Rapporten  konklude- 
rede: »Vedvarende  tendenser  viser  en  fortsat  svækkelse 
af  ægteskabet  som  varig  institution,  som  en  vigtig  faktor  i 
voksenlivet  og  som  den  vigtigste  institution  for  børneop- 
dragelse og  forældreskab.«1 

Vi  er  blevet  belært  om,  at  »ægteskabet  er  indstiftet  af 
Gud«  (L&P  49:15).  Men  stillet  over  for  sådanne  rapporter 
kan  sidste  dages  hellige,  og  mange  andre  mennesker,  spe- 
kulerer over,  hvordan  de  skal  kunne  skabe  ægteskaber, 
som  kan  overleve  tidens  sociale  uro  og  omvæltninger. 

Den  gode  nyhed  er,  at  vore  ægteskaber  ikke  alene  kan 
overleve,  men  også  blomstre,  hvis  vi  følger  evangeliets 

Ligesom  fundamentet  for  templet  i  Salt  Lake  City  udgør  en 
solid  grundvold,  er  et  ægteskabs  stabilitet  afhængig  af  dets 
fundaments  dybde  og  styrke. 

principper  og  lærdomme.  Åbenbaringer  fra  både  oldtid  og 
nutid  giver  os  retningslinjer,  som  kan  hjælpe  mennesker 
på  enhver  alder  eller  i  et  hvilket  som  helst  geografisk 
område  med  at  skabe  varige  ægteskaber.  Selv  om  ens 
ægtefælle  ikke  er  medlem  af  Kirken  eller  er  mindre  aktiv, 
kan  en  ægtemand  eller  hustru  alligevel  godt  søge  guddom- 
melig vejledning  til  at  bygge  en  stærkere  grundvold  for  for- 
holdet ved  at  følge  disse  principper. 

Et  sikkert  fundament 

Når  vi  stræber  efter  at  sikre  eller  stabilisere  vores  ægte- 
skab, bør  vi  først  kigge  på  fundamentet.  Arkitekter  og 
entreprenører  ved,  at  en  bygnings  stabilitet  er  afhængig 
af  fundamentets  dybde  og  styrke. 

De,  der  opførte  templet  i  Salt  Lake  City  blev  klar  over 
sandheden  af  dette,  mens  templet  blev  opført.  Arbejdet  på 
templet  begyndte  den  14.  februar  1853,  men  blev  afbrudt  i 
en  flerårig  periode,  mens  de  hellige  oplevede  vanskelighe- 
der. Da  arbejdet  blev  genoptaget,  opdagede  arbejderne,  at 
der  skulle  lægges  et  nyt  fundament.  Præsident  Brigham 
Young  (1801-1877)  sagde,  at  han  forventede,  at  templet 
skulle  bestå  gennem  Tusindårsriget,  »og  det  er  grunden  til, 
at  jeg  har  forlangt,  at  man  laver  templets  fundament  om.«2 
Det  nye  fundament,  som  var  5  meter  dybt  og  5  meter 
bredt,  var  stærkt  nok  til  at  kunne  bære  vægten  af  de  granit- 
mure  og  taget,  som  fulgte  efter. 

Et  solidt  fundament  er  også  afgørende  for  et  varigt 
ægteskab.  Ægtemænd  og  hustruer  skal  fra  begyndelsen 
være  enige  om  at  give  deres  ægteskab  et  stærkt  funda- 
ment. Somme  tider  må  de,  som  de,  der  byggede  templet  i 
Salt  Lake  City,  gå  tilbage  og  genopbygge  deres  ægteskab  på 
et  mere  sikkert  fundament  og  atter  forpligte  sig  til  at  lade 


deres  forhold  lede  af  evangeliets  principper.  Som  afslut- 
ning på  sin  Bjergprædiken  anvendte  Frelseren  lignelsen 
med  fundamenterne:  »Derfor:  Enhver,  som  hører  disse 
ord  og  handler  efter  dem,  skal  lignes  ved  en  klog  mand, 
der  har  bygget  sit  hus  på  klippen.  Og  skybruddet  kom,  og 
floderne  steg,  og  stormene  suste  og  ramte  det  hus.  Men 
det  faldt  ikke,  for  dets  grundvold  var  lagt  på  klippen« 
(Matt  7:24-25). 

Profeten  Helaman  fra  Mormons  Bog  talte  om  en  sikker 
grundvold,  som  vi  kan  bygge  vores  liv  og  forhold  til  ægte- 
fæller og  familiemedlemmer  på:  »Og  nu  ...  ihukom,  ihu- 
kom, at  det  er  på  vor  Forløsers  klippe,  på  Kristus,  Guds 
Søn,  I  må  bygge  jeres  grundvold,  så  når  djævelen  sender 
sine  mægtige  vinde,  ja,  sine  pile  i  hvirvelvinden,  ja,  når  al 
hans  hagl  og  frygtelige  uvejr  skal  ramme  jer,  at  det  da 
ingen  magt  skal  få  over  jer  til  at  drage  jer  ned  i  elendighe- 
dens og  den  evige  pines  afgrund  på  grund  af  klippen,  som 
I  er  bygget  på,  hvilken  er  en  sikker  grundvold,  en  grund- 
vold, som  menneskene  ikke  kan  falde  på,  dersom  de  byg- 
ger derpå«  (Helaman  5:12). 

Grundlæggende  principper 

Hvordan  ser  et  ægteskab  ud,  hvis  det  er  bygget  på  Kristi 
klippe?  Evangeliet  rummer  mange  solide  byggesten.  Det 
følgende  er  blot  nogle  få  principper,  som  man  kan  over- 
veje, hvis  man  vil  bygge  på  den  sikre  grundvold,  som  ikke 
blot  understøtter  glæden  i  nuet,  men  også  i  evigheden. 

7.  Hold  de  bud,  som  Jesus  Kristus  belærte  om.  Et  stort 
antal  ægteskaber  går  i  stykker,  fordi  den  ene  eller  begge 
ægtefæller  er  ulykkelige.  Hvordan  kan  man  opnå  lykke  i 
ægteskabet?  I  »Familien:  En  proklamation  til  verden«  får  vi  at 
vide,  at  »lykke  i  familielivet  vil  med  størst  sandsynlighed 
opnås,  når  det  er  baseret  på  Herren  Jesu  Kristi  lærdomme«.3 

Kong  Benjamin  formanede:  »Endvidere  ønsker  jeg,  at  I 
vil  tænke  på  deres  velsignede  og  lykkelige  tilstand,  der  hol- 
der Guds  bud«  (Mosiah  2:41).  Hærføreren  Moroni  talte  om 
»Guds  hellige  ord,  som  vi  skylder  al  vor  lyksalighed«  (Alma 
44:5).  Og  Mormon  sagde  om  de  nephiter,  som  efterlevede 
det,  som  den  opstandne  Kristus  havde  fortalt  dem:  »...  der 
kunne  i  sandhed  ikke  findes  noget  lykkeligere  folk  blandt 

alle  de  folk,  der  var  blevet  skabt  ved  Guds  hånd«  (4  Nephi 
1:16).  Man  opnår  ingen  varig  lykke  uden  lydighed  mod 
Guds  bud. 

Bøn  er  en  af  de  byggesten,  som  støtter  langvarig  lykke 
og  glæde.  Utallige  skriftsteder  opfordrer  Kristi  disciple  til 
ofte  at  bede.  Et  sådant  vers  har  særlig  betydning  for  ægte- 
mænd og  hustruer  i  vore  dage:  »Bed  altid,  så  du  ikke  falder 
i  fristelse«  (L&P  31:12).  Ved  at  knæle  ned  som  ægtemænd 
og  hustruer  og  bede  højlydt,  indbyder  vi  Ånden  til  at  for- 
blive hos  os  eller  at  vende  tilbage  til  os.  Og  når  der  så 
opstår  tider  med  fristelser  eller  pres,  kan  vi  bedre 
stå  imod.  Helligånden  kan  give  trøst  og  indgyde 
os  inspirerede  løsninger  på  vores  problemer. 

En  anden  vigtig  byggesten  er  regelmæssig 
overværelse  af  Kirkens  møder  og,  hvor  det  er 
muligt,  tempelbesøg.  Herren  har  givet  os  dette 
råd:  »Og  for  at  du  kan  holde  dig  fuldstændig 
uplettet  af  verden,  skal  du  gå  til  bedehuset  og 
ofre  dine  sakramenter  på  min  hellige  dag«  (L&P 
59:9)-  Ægtemænd  og  hustruer  overser  til  tider 
værdien  af  at  overvære  Kirkens  møder  sammen. 
En  stikprøveundersøgelse  fra  USA  har  vist,  »at  de 
der  går  i  kirke  hver  uge,  uanset  trosretning,  har 
mere  end  en  tredjedel  eller  36%  større  sandsyn- 
lighed for  at  undgå  skilsmisse  end  de,  der  aldrig 
går  i  kirke.«4  De  mange  fordele  ved  at  overvære 
religiøse  møder  sammen  som,  ægtefæller  omfat- 
ter modtagelse  af  nadveren,  »så  hans  And 
altid  må  være  hos  [os]«  (L&P  20:77). 

2.  Giv  ægteskabet  en  høj  priori- 
tet. Mange  erhvervsmæssige  for- 
pligtelser, fritidsinteresser,  andre 
gøremål  og  til  tider  sågar  aktivite- 
ter og  kaldelser  i  Kirken  kan  sætte 

A*  bygge  sit  ægteskab  på  Kristi 
klippe  vil  sige,  at  grundlaget  for  vores 
liv  er  Frelserens  lærdomme,  og  at  vi  - 
som  ægtemænd  og  hustruer  -  konstant 
søger  vor  himmelske  Fader  i  bøn. 


ægtefællen  eller  ægteskabet  i  anden  række,  hvis  vi  ikke 
omhyggeligt  prioriterer  i  overensstemmelse  med  evangeli- 
ets principper.  1 1831  åbenbarede  Herren,  at  vi  skulle  prio- 
ritere ægteskabet  højt.  Han  erklærede:  »Du  skal  elske  din 
hustru  af  hele  dit  hjerte  og  holde  dig  til  hende  og  ingen 
anden«  (L&P  42:22). 

Om  netop  dette  vers  har  præsident  Spencer  W  Kimball 
(1895-1985)  bemærket:  »Ordene  ingen  anden  udelukker 
alle  andre  og  alt  andet.  Ægtefællen  bliver  det  vigtigste  i 

ægtemandens  eller  hustruens  liv,  og 
hverken  sociale  eller  erhvervsmæs- 
sige eller  politiske  forpligtelser  eller 
nogen  andre  interesser  eller  perso- 
ner eller  andet  må  nogensinde  gå 
forud  for  ægtefællen.  Vi  hører  til 
tider  om  kvinder,  som  i  den  grad  er 
opslugt  af  deres  børn,  at  det  går  ud 
over  deres  ægtemand.  Ja,  til  tider 
ødelægger  det  forholdet  til  ham. 
Det  er  en  direkte  overtrædelse  af 
befalingen:  Ingen  anden.«5 

3.  Tilgiv  hinanden  ofte  og  løs 
konflikter  hurtigt.  Der  er  dem  som 
mener,  at  ægteskaber  er  aftalt  i  him- 
len, men  man  bør  huske  på,  at  det 
er  dødelige  mennesker,  som  vælger 
deres  ægtefæller.  Gifte  mennesker 
opdager  snart,  at  deres  ægtefælle, 
som  de  selv,  har  svagheder  og 
ufuldkommenheder.  Af  denne  og 
andre  årsager  er  vi  blevet  opfordret 
til  ofte  at  tilgive:  »Derfor  siger  jeg 
jer,  at  I  skal  tilgive  hinanden,  thi 
den,  som  ikke  tilgiver  sin  broder 
[eller  ægtefælle]  ...  står  fordømt  for 
Herren;  thi  på  ham  hviler  en  større 
synd.  Jeg,  Herren,  tilgiver,  hvem  jeg 
vil,  men  af  jer  forlanges  det,  at  I  tilgiver  alle  mennesker« 
(L&P  64:9-10). 

Eftersom  det  er  nærmest  umuligt  for  en  ægtefælle  at 
opfylde  alle  den  andens  behov,  gør  vi  klogt  i  at  fokusere  på 
vores  stærke  sider  og  prøve  at  tilgive  og  lægge  mindre 
vægt  på  vores  mangler.  Profeten  Joseph  Smith  sagde:  »Der 
er  et  gammelt  ordsprog,  der  siger,  at  kærlighed  avler  kær- 
lighed ...  Jeg  dvæler  ikke  ved  jeres  fejl,  og  I  bør  ikke  dvæle 
ved  mine.«6 

Et  andet  råd  om,  hvordan  man  bygger  et  ægteskab  på 
Kristi  klippe  findes  i  Ef  4:26:  »Lad  ikke  solen  gå  ned  over 
jeres  vrede.«  Dette  skriftsted  har  sikkert  været  en  kilde  til 


PRINCIPPER  AT  LEVE  EFTER 

»Når  jeg  har  udført 
vielsesceremonien 
for  unge  ægtepar, 
har  jeg  talt  med 
dem  om  deres 
fremtid  og  det,  der 
skal  tilfor  at  øge  kærligheden ... 

For  det  første  minder  jeg  dem  om 
at  holde  de  pagter,  som  de  indgår, 
når  de  bliver  gift. 

For  det  andet  henvender  jeg  mig  til 
den  unge  mand  og  siger,  at  han  skal 
gøre  hende  lykkelig.  Hvis  han  vil  gøre 
alt,  hvad  han  kan  for  at  gøre  hende 
lykkelig,  kan  hun  ikke  andet  end  at 
gøre  gengæld  ved  at  gøre  alt,  hvad 
hun  kan  for  at  sikre  hans  velbefin- 
dende og  velfærd. 

For  det  tredje  påpeger  jeg  vigtighe- 
den af  at  rydde  eventuelle  uoverens- 
stemmelser af  vejen,  jeg  minder  dem 
om,  at  det,  der  betyder  noget,  ikke 
er  hvem,  der  har  ret,  men  hvad,  der 
er  ret ... 

For  det  fjerde,  og  det  er  meget 
vigtigt,  minder  jeg  dem  om  fortsat 
at  elske  hinanden. « 

Præsident  N.  Eldon  Tanner  (1898-1982),  før- 
sterådgiver i  Det  Første  Præsidentskab, 
»Celestialt  ægteskab  og  evige  familier«. 
Stjernen,  oktober  1980,  s.  27). 


et  råd  givet  til  mange  nygifte:  »Gå 
aldrig  vrede  i  seng.«  Min  hustru, 
Susan,  og  jeg  fik  det  råd  af  en  velme- 
nende slægtning,  da  vi  blev  gift.  Jeg 
plejer  at  spøge  med,  at  der  var  et 
tidspunkt  i  løbet  af  det  første  år  af 
vores  ægteskab,  hvor  vi  ikke  fik  sovet 
i  tre  dage!  Mange  gifte  par  vil  indse, 
som  vi  gjorde  det  tidligt  i  vores  ægte- 
skab, at  de  sene  nattetimer,  hvor  man 
er  træt,  ikke  altid  er  det  bedste  tids- 
punkt at  løse  konflikter  på.  Men 
ånden  i  Paulus'  formaning  til  efe- 
serne  bør  uden  tvivl  motivere  os  til  at 
løse  konflikter  hurtigt,  så  de  ikke 
varer  ved  og  tager  til.  Frelseren 
rådede  også  sine  disciple  til  at  løse 
konflikter  i  en  fart,  så  de  kunne 
nærme  sig  Gud  med  rent  hjerte 
(se  Matt  5:23-24). 

4.  Dyrk  sunde  fritidsinteresse, 
som  kan  mindske  stress. 
Familieproklamationen  påpeger,  at 
gode  ægteskaber  og  familier  til  dels 
bygger  på  »sunde  fritidsbeskæfti- 
gelser«. Da  de  tidlige  hellige  foretog 
den  2000  km  lange  vandring  vestpå  i 
1847,  formanede  Herren  dem  til  at 
»pris  [e]  Herren  med  sang,  med  musik,  med  dans«  under- 
vejs (L&P  136:28).  En  af  Brigham  Youngs  døtre  mindedes, 
at  han  havde  sagt:  »Man  nyder  livet  bedst,  når  tiden  opde- 
les jævnt  mellem  arbejde,  søvn  og  fritidsbeskæftigelse. 
Alle  mænd,  kvinder  og  børn  bør  arbejde;  alle  skal  sove; 
og  hvis  man  skal  holde  sig  mentalt  og  fysisk  i  balance,  så 
skal  man  også  bruge  en  tredjedel  af  sin  tid  på  fritidsbes- 
kæftigelser, som  består  af  opbyggende,  frivillige  aktivite- 
ter -  aldrig  dovenskab.  >Otte  timers  arbejde,  otte  timers 
søvn  og  otte  timers  fritid<  var  Brigham  Youngs  motto.«7 
Mange  af  vore  dages  ægteskaber  går  i  stykker  til  dels 
på  grund  af  stress,  udmattelse  og  for  mange  forpligtelser. 

Et  ægtepar  kan  stræbe  efter  at  nå  alt  for  meget  på  alt  for 
kort  tid  og  med  alt  for  lidt  tid  til  at  komme  til  hægterne. 
Som  følge  heraf  får  ægtefæller  og  familiemedlemmer 
kun  den  tid,  der  er  til  overs,  og  derfor  ikke  ret  meget 
opmærksomhed.  Det  er  måske  en  af  årsagerne  til,  at  vi 
er  blevet  opfordret  til  ikke  at  løbe  stærkere,  end  vi  har 
kræfter  til  (se  Mosiah  4:27).  Dette  råd  blev  endda  givet 
til  profeten  Joseph  Smith  i  forbindelse  med  hans  kal- 
delse i  de  første  år  af  hans  ægteskab  (se  L&P  10:4). 
Brigham  Youngs  otte-otte-otte-formel  -  otte  timers  søvn, 
otte  timers  arbejde  og  otte  timers  fritid  (alene  og  sam- 
men) -  kunne  sikkert  hjælpe  mange  nutidige  ægtemænd 
og  hustruer. 

Vores  hus  skal  bestå 

Vi  har  guddommelig  hjælp  at  trække  på  i  vanskelige 
tider,  hvis  vi  er  bygget  på  Kristi  klippe.  Regnen  vil  skylle 
ned,  floderne  vil  stige  og  stormene  vil  suse.  Men  hvis  vi 
er  lydige  og  trofaste,  skal  vores  hus  nok  bestå.  Vi  er  ble- 
vet lovet,  at  vi  ikke  skal  drages  »ned  i  elendighedens  og 
den  evige  pines  afgrund  på  grund  af  klippen,  som  [vi] 
er  bygget  på«  (Helaman  5:12).  Vi  er  også  blevet  lovet,  at 
Herren  vil  lede  os  ved  hånden  og  give  os  svar  på  vores 
bønner,  hvis  vi  søger  hans  vejledning  (se  L&P 
112:10).  Nutidig  åbenbaring  giver  os  denne 
interessante  oplysning:  »Jeg,  Herren,  er  for- 
pligtet, når  I  gør,  hvad  jeg  siger,  men  når  I 
ikke  gør,  hvad  jeg  siger,  har  I  intet  løfte« 
(L&P  82:10).  Vi  kan,  som  Nephi  fordum,  være 
sikre  på,  at  når  vi  gør  en  indsats  for  at  holde 
Herrens  befalinger,  vil  han  berede  en  udvej, 
så  vi  kan  udføre  det,  som  han  har  befalet 
(se  1  Nephi  3:7). 

Ved  at  bygge  på  Jesu  Kristi  lærdommes  grund 
vold  kan  ægtemænd  og  hustruer  gøre  deres 
ægteskaber  stærkt  nok  til  at  modstå  de 
trængsler  og  prøvelser,  som  kommer  i 
disse  urolige  tider.  Vi  kan  undgå,  at 
vore  ægteskaber  lider  skibbrud  på 
klipperne,  som  så  mange  gør  i 

dag,  hvis  vi  bygger  på  Klippen.  »Og  nu  ...  ihukom,  ihu- 
kom, at  det  er  på  vor  Forløsers  klippe,  på  Kristus,  Guds 
Søn,  I  må  bygge  jeres  grundvold  ...  en  grundvold,  som 
menneskene  ikke  kan  falde  på,  dersom  de  bygger 
derpå«  (Helaman  5:12).  ■ 

Familieproklamationen  påpeger,  at  gode 
ægteskaber  og  familier  til  dels  bygger  på 
»sunde  fritidsbeskæftigelser«. 

SIDSTE    DAGES    HELLIGE    RØSTER 


å  grund  af  regnen 
forløb  programmet 
ikke  som  planlagt. 
Men  for  andre  var  reg- 
nen en  stor  velsignelse. 


Den  svært  tiltrængte  regn 


Juan  Carlos  Rodnguez 

Den  søndag  var  ikke  bare  en 
hvilken  som  helst  søndag. 
Det  var  den  søndag,  hvor  pri- 
marybørnenes årlige  nadvermøde- 
program  skulle  afholdes.  Som 
medlem  af  biskoprådet  følte  jeg  et 


ansvar  for  at  sikre,  at  alt  gik,  som  det 
skulle.  Ledere,  lærere  og  primarybørn 
havde  øvet  i  flere  måneder.  Børnene 
kendte  sangene  og  salmerne  og 
deres  replikker,  og  de  glædede  sig 
til  at  fremføre  dem. 


Den  lørdag,  hvor  vi  holdt  vores 
generalprøve,  regnede  det  hele  efter- 
middagen. Selv  om  vi  havde  hentet 
mange  af  de  børn,  som  bor  langt  fra 
kirkebygningen,  var  alle  ikke  i  stand 
til  at  være  med.  Vi  gennemførte  gene- 
ralprøven i  håb  om,  at  regnen  ville 
holde  op  til  næste  dag,  så  flere  af  bør- 
nene kunne  komme  til  søndagens 
program. 

Uvejret  fortsatte  søndag  morgen. 
Faktisk  blæste  det  mere  end  dagen 
før.  Pludselig  følte  jeg  mig  meget 
modløs.  Det  dårlige  vejr  ville  påvirke 
tilstedeværelsen  i  vores  lille  ward. 
»Hvorfor  standser  Herren  ikke  reg- 
nen?« tænkte  jeg. 

Selv  om  vi  hentede  alle  de  børn,  vi 
kunne,  i  vore  biler,  lykkedes  det  kun 
at  få  fat  i  60%  af  dem.  Jeg  var  ikke  sær- 
lig tilfreds.  Primarypræsidentinden  var 
også  bekymret.  Vi  ville  gerne  have,  at 
alt  skulle  gå  som  planlagt,  og  vi  havde 
ikke  regnet  med  det  uventede. 

Men  da  programmet  begyndte, 
og  lærerne  trådte  ind  i  stedet  for 
de  børn,  som  manglede,  gennem- 
trængte Herrens  Ånd  mødet.  De 
40  wardsmedlemmer,  som  overvæ- 
rede det,  blev  især  rørt  af  de  smås 
vidnesbyrd. 

Efter  programmet  bad  en  ydmyg, 
betænksom  bror  afslutningsbønnen.  I 
bønnen  sagde  han:  »Og,  Herre,  vi  tak- 
ker dig  for  regnen,  for  vi  ved,  at  der 
har  været  hårdt  brug  for  den  visse 
steder.« 

Jeg  blev  ved  med  at  tænke  over 
vendingen:  »Der  har  været  hårdt 
brug  for  den  visse  steder.«  Så  indså 
jeg,  at  Herren  vidste,  hvad  han 
gjorde.  Vores  nadvermødeprogram 
var  ikke  forløbet  helt,  som  vi  havde 
planlagt,  men  det  havde  dog  inspire- 
ret dem,  der  var  til  stede.  Og  den 
regn,  som  vi  havde  betragtet  som  en 
prøvelse,  var  i  virkeligheden  en  vel- 
signelse i  de  mange  områder,  hvor 
der  var  brug  for  den.  ■ 

Juan  Carlos  Rodriguez  er  medlem  af 
Azcuénaga  Ward  i  Rosario  Vest  Stav  i 
Argentina. 


Hellighold 
Herrens  dag 

David  Oscar  Sarmiento 

Når  vi  spørger  os  selv,  om  vi 
holder  Herrens  dag  hellig,  vil 
vi  måske  svare:  »Ja.  Jeg  kom- 
mer til  Kirkens  møder,  tilbringer  tid 
sammen  med  min  familie,  læser  i 
skriften,  skriver  i  min  dagbog  og 
lader  være  med  at  arbejde.«  Men  en 
bestemt  oplevelse  førte  til,  at  jeg  ran- 
sagede min  sjæl  og  spurgte  mig  selv: 
»Er  det  nok?« 

Hver  uge  rejser  jeg  fra  Octavo  i 
Argentina  til  Cordoba  for  at  købe 
varer  til  min  forretning.  På  en  af  mine 
rejser  opdagede  jeg,  at  for  hvert  ind- 
køb, jeg  foretog  hos  en  bestemt  for- 
handler, kunne  jeg  deltage  i  en 
konkurrence. 

Basketballkampen 
blev  spillet  en 
søndag,  så  jeg 
vidste,  jeg  ikke  kunne 
overvære  den.  Men  jeg 
tænkte  på,  om  jeg  ikke 
kunne  gøre  god  brug 
af  billetterne 
alligevel. 


Konkurrencens  hovedgevinst  var  en 
billet  til  en  basketballkamp,  hvor 
Cordobas  tophold  deltog. 

Da  jeg  vandt  en  af  billetterne,  blev 
jeg  henrykt  -  indtil  jeg  opdagede,  at 
der  var  et  problem.  Kampen  blev  spil- 
let på  en  søndag,  så  jeg  kunne  ikke 
selv  overvære  den.  Men  jeg  fandt  hur- 
tigt ud  af,  hvordan  jeg  kunne  benytte 
billetten.  Jeg  havde  noget  reklametid 
på  en  lokal  radiostation  i  min  hjemby, 
og  jeg  kunne  give  billetten  væk  ved  et 
reklamefremstød  for  mit  firma. 

Den  følgende  uge  foretog  jeg 
endnu  et  indkøb  hos  den  samme 
handlende  og  vandt  mærkelig  nok 
endnu  en  billet.  Nu  kunne  jeg  forære 
to  billetter  væk.  Jeg  vidste,  at  mit 
reklamefremstød  nok  skulle  give 
pote. 

Nogle  få  timer  efter  at  jeg  havde 
vundet  billetten,  havde  jeg  en  sær 
fornemmelse.  Det  var  en  stille,  sagte 
røst,  der  fortalte  mig,  at  jeg  skulle 
aflyse  mit  reklameindslag.  Da  min 
hustru  spurgte,  hvorfor  jeg  aflyste 
det,  svarede  jeg,  at  hvis  vi  ikke  kunne 
tage  til  en  sportskamp,  fordi  det  var 
i  modstrid  med  sabbatten,  så  følte 
jeg  ikke,  at  det  ville  være  rigtigt  at 
opmuntre  andre  til  at  gøre  det  gen- 
nem mit  reklameindslag. 

Denne  oplevelse  hjalp  mig  til  at 
forstå,  at  overholdelse  af  sabbatten  er 
mere  end  blot  at  følge  en  liste  over 
ting,  som  vi  må  eller  ikke  må.  Skønt 
profeterne  ikke  har  talt  om  netop 
min  situation,  så  vidste  jeg,  da  jeg 

o 

følte  Anden,  at  jeg  skulle  efterleve 
sabbattens  ånd  ved  at  sørge  for,  at 
andre  også  kunne  nyde  den. 

Jeg  er  taknemlig  for,  at  min  hustru 
støttede  min  beslutning,  og  taknem- 
lig for  min  himmelske  Fader,  hvis  Ånd 
hjalp  mig  til  at  forstå,  hvordan  man 
helligholder  hans  hellige  dag  endnu 
bedre.  ■ 

David  Oscar  Sarmiento  er  medlem 
af  Octavo  Gren  i  Cordoba  Syd  Stav 
i  Argentina. 

Han  tog  min 
taske 

Rebecca  Thomas 

Som  enlig  kvinde  er  jeg  vant  til 
at  passe  godt  på  mig  selv.  Men 
i  ugerne  inden  mit  besøg  i 
templet  i  Atlanta  i  Georgia,  tog  min 
almindelige  bekymring  omfang  af  et 


tilbagevendende  mareridt,  hvori  en 
mand  overfaldt  mig  og  stak  af  med 
mine  kreditkort,  checkhæfte  og  køre- 
kort. Min  uro  blev  så  stærk,  at  jeg 
dagen,  inden  jeg  tog  til  templet,  kig- 
gede min  pung  efter  tre  gange  for  at 
sikre  mig,  at  alt  -  inklusive  min  tem- 
pelanbefaling -  stadig  var  der. 

Samme  aften  gik  jeg  til  fest  med 
pungen  i  min  håndtaske  sammen 
med  et  lille  spejl  og  en  læbestift, 
som  jeg  altid  har  med.  Da  jeg  havde 
parkeret  bilen  og  lagt  nøglerne  ned 
i  tasken,  gik  jeg  hen  imod  kirkebyg- 
ningen, hvor  festen  var  i  fuld  gang. 
Jeg  var  alene  i  storbyen,  men  jeg  var 
ikke  bange.  Jeg  havde  bedt  Herren 
om  beskyttelse  tidligere  på  aftenen, 
så  jeg  følte  mig  tryg. 

Mens  jeg  gik  hen  ad  en  lille  sti,  for- 
nemmede jeg,  at  der  var  nogen  bag 
mig,  så  jeg  vendte  mig  og  så  en  mand 
komme  løbende  hen  imod  mig  med 
lynets  hast.  Jeg  mærkede  et  ryk  i  min 
taske,  en  stærk  hånd  på  min  arm,  og 
så  hørte  jeg  en  stemme:  »Hit  med  tas- 
ken!« Mens  jeg  kæmpede  for  at  vriste 
mig  fri,  fløj  min  taske  hen  over  en 
bred  plæne  og  landede  i  noget 
buskads  i  nærheden.  Jeg  råbte  op, 
men  manden  stak  af  og  snuppede 
min  taske  på  vejen. 

Da  jeg  havde  ringet  til  politiet, 
fandt  jeg  et  tomt  lokale  i  Kirken,  hvor 
jeg  kunne  opsende  en  stille  bøn  til 
min  himmelske  Fader.  »Jeg  forstår  det 
ikke,«  tænkte  jeg  og  kæmpede  med 
tårerne.  »Jeg  skulle  i  templet  i  mor- 
gen! Og  nu  har  han  min  tempelanbe- 
faling. Hvorfor  beskyttede  du  mig 
ikke,  Fader?«  Jeg  følte  mig  hjælpeløs 


og  modløs,  da  jeg  gik  ud  for  at  tale 
med  politibetjentene. 

»Jeg  beklager  meget,  frk.  Thomas, 
men  betjentene  har  ikke  fundet 
noget.  Hverken  tyven  eller  Deres 
taske,«  fik  jeg  at  vide.  Men  mens  poli- 
tibetjentene og  jeg  gik  hen  mod  min 
bil,  fik  jeg  en  tilskyndelse. 

»Jeg  kigger  lige  om  der  er  faldet 
noget  ud  af  min  taske  og  ud  på  plæ- 
nen.« Jeg  gjorde  mig  ikke  de  store 
forhåbninger,  men  da  jeg  så  noget 
metallisk  lyse  i  skæret  fra  gadelygten, 
snuppede  jeg  det  triumferende  og 
råbte:  »Mine  nøgler!  Mine  nøgler  lig- 
ger her!«  Jeg  opsendte  en  stille  tak, 
mens  vi  atter  gik  hen  mod  min  bil. 

»Vent!  Jeg  kigger  lige  i  buskadset 
også.« 

Betjenten,  der  ledsagede  mig,  rys- 
tede på  hovedet  og  sagde  smilende: 
»Værsgo,  men  så  heldig  er  der  ingen, 
der  er.« 

Han  tog  fejl.  Jeg  kunne  ikke  holde 
tårerne  tilbage,  mens  jeg  råbte  inde 
fra  buskadset:  »Min  pung!«  Alt  -  også 
min  tempelanbefaling  -  lå  stadig  i 
pungen.  Politibetjentene  var  målløse. 

»Jeg  har  aldrig  set  mage  til  held,« 
bemærkede  en  af  dem. 

»Det  er  ikke  held,«  svarede  jeg 
uden  at  tænke  over  det.  »Det  er  Guds 
beskyttelse.«  Jeg  tvivlede  på,  at  politi- 
betjentene ville  forstå  betydningen  af 
mit  tempelbesøg,  så  for  at  bryde  den 
skeptiske  tavshed,  tilføjede  jeg  spø- 
gende: »Men  fyren  fik  da  én  ting  af 
værdi.  Min  læbestift!«  Der  var  ingen, 
som  grinede. 

Lidt  genert  kiggede  jeg  tilbage 
mod  buskadset,  hvor  jeg  havde  gjort 

ens  jeg  gik  hen 
ad  en  lille  sti, 
fornemmede  jeg, 
at  der  var  nogen  bag 
mig,  så  jeg  vendte 
mig  og  så  en  mand 
komme  løbende 
hen  imod  mig 
med  lynets 
hast. 


mit  forbløffende  fund.  Og  det,  jeg  så, 
overraskede  mig.  Der,  ovenpå  det 
lille  spejl,  jeg  altid  har  i  tasken,  stod 
min  læbestift. 

Inden  politiet  kom,  havde  jeg  spe- 
kuleret på,  hvorfor  Gud  ikke  havde 


beskyttet  og  velsignet  mig.  Men  som 
jeg  stod  der  på  plænen  ved  siden  af 
de  måbende  politibetjente,  indså  jeg, 
at  han  havde  gjort  begge  dele.  Når 
jeg  i  dag  nærer  den  mindste  tvivl  om, 
at  min  himmelske  Fader  forstår  mine 


problemer,  tænker  jeg  tilbage  på  den 
aften,  hvor  han  reddede  mine  nøgler, 
min  pung,  min  tempelanbefaling  og 
endda  min  læbestift.  ■ 


Rebecca  Thomas  er  medlem  af  Clermont 
Ward  i  Orlando  Stav  i  Florida. 

Hvordan  kan  jeg  nå  ind  til  min  mindre  aktive  bror,  som 
har  isoleret  sig  fra  familien? 

Spørgsmålene  er  ment  som  en  hjælp  og  vejledning  og  er  ikke  en  officiel  udtalelse  om  Kirkens  lære. 


LIAHONAS  SVAR 

Kernen  i  dette  spørgsmål  er 
det  grundlæggende  princip  handle- 
frihed. Til  tider,  når  vore  kære  forla- 
der Kirken  og  familien,  føler  vi  så 
stor  en  bekymring,  at  vi  har  lyst 
til  at  presse  eller  sågar  tvinge  dem 
tilbage.  Men  det  er  ikke  alene 


umuligt;  det  er  i  modstrid  med 
Herrens  plan. 

Når  vi  forsøger  at  tvinge  nogen  til  at 
vende  tilbage  til  evangeliets  vej,  bruger 
vi  den  selv  samme  strategi,  som  Lucifer 
foreslog  i  forudtilværelsen  som  et  mid- 
del til  at  »forløse  hele  menneskeheden, 


så  ikke  en  eneste  sjæl  skal  fortabes« 
(Moses  4:1).  Handlefrihed  kan  synes 
at  være  et  vanskeligt  princip,  fordi  det 
giver  mulighed  for  dårlige  valg  og  for 
sorg  og  smerte.  Men  tvungen  lydighed 
kan  aldrig  skabe  en  gudlignende  karak- 
ter. Kun  frivillig  lydighed  kan  føre  til 
evigt  liv. 

Men  det,  at  vi  har  en  forståelse  af 
handlefrihedens  princip,  betyder  ikke, 
at  der  ikke  er  noget,  vi  kan  gøre  for 
prøve  at  føre  en  vildfaren  bror  eller 
søster  tilbage.  Lignelserne  om  det 
mistede  får,  den  tabte  mønt  og  den 
fortabte  søn  foreslår,  at  der  er  meget 
vi  kan  gøre  (se  Luk  15).  Først  og  frem- 
mest skal  vi  elske  dem,  som  er  faret 
vild.  Vi  skal  elske  dem  nok  til  at  tjene 
dem  uselvisk  og  nå  ud  til  dem,  selv 
om  de  trækker  sig  væk  fra  os. 
Uselviske  kærlighedsgerninger  kan 
bygge  bro  mellem  vildfarne  sjæle  og 
andre  familiemedlemmer.  Til  tider 
ønsker  de,  der  har  vendt  sig  fra  evan- 
geliet og  deres  familie,  ligesom  den 
fortabte  søn,  at  vende  tilbage,  men 
de  ved  ikke  rigtig,  hvad  de  skal  gøre. 
Hvis  man  er  tålmodig  og  ikke  fordøm- 
mende, kan  ens  kærlighed  bygge  bro. 

Vær  ikke  bange  for  at  bære  dit 
vidnesbyrd,  men  lad  være  med  at 
gøre  det  på  en  nedladende  eller 
anklagende  måde.  Vær  lydhør  over 
for  Ånden,  og  når  det  er  passende 
kan  du  give  udtryk  for  dine  følelser 
for  evangeliet,  Kirken  og  din  familie. 
Vis  med  dine  handlinger  og  hold- 
ninger, at  det  gør  dig  glad  at  efter- 
leve evangeliet. 

Men  af  og  til  kan  det  være,  at  en 
bror  eller  søster  forkaster  det,  du 
siger  om  evangeliet.  Så  er  det  eneste, 
du  kan  gøre,  at  elske  vedkommende 
og  gøre  det  klart,  at  beslutningen  om 
ikke  at  gå  i  kirke,  ikke  er  en  beslut- 
ning om  ikke  at  være  en  del  af  fami- 
lien. Stræb  efter  at  fa  din  bror  eller 
søster  med  i  aktiviteter,  som  får  ved- 
kommende til  at  føle  sig  velkommen 
og  værdsat.  Husk  på,  at  din  bror  eller 
søster  er  et  barn  af  Gud,  og  at  vor 
himmelske  Fader  gør  alt,  hvad  han 
kan  for  at  føre  alle  sine  børn  tilbage  til 
hans  nærhed. 

LÆSERNES  SVAR 

Man  kan  ikke  tvinge  nogen  til  at  gå 
i  kirke,  men  du  kan  faste  og  bede  for 
din  bror.  Du  kan  tale  om  evangeliet 
og  minde  ham  om,  at  han  er  noget 
særligt,  nemlig  Guds  barn.  Det  kan 
også  være  en  hjælp  for  ham,  at  du 
bærer  dit  vidnesbyrd.  Alt  det  kan  du 
gøre,  men  det  er  ham  selv,  der  må 
beslutte,  hvad  han  vil  gøre. 

Madeleine  Wahle,  13  år, 

Dortmund  Ward, 
r      Dortmund  Stav, 


Engang  var  jeg  den  bror,  der  holdt 
sig  uden  for  familien.  Mine  søstres 
eksempel  på  tjeneste,  kærlighed  og 
omsorg  var  nogle  af  de  mange 
måder,  hvorpå  de  viste  mig,  hvad  jeg 
gik  glip  af.  Fortæl  din  bror,  at  du 
elsker  og  savner  ham.  Det  er  stærke 
ord  fra  et  hvilket  som  helst  familie- 
medlem. 

Ældste  Franco  B. 

Ciammachilli,  20  år, 

Cape  Town-missionen, 

i  Sydafrika 

Det  første,  jeg  vil  råde  dig  til  at 
gøre,  er  at  bede  om  vejledning.  Jeg  vil 
også  råde  dig  til  at  knytte  dig  mere  til 
din  bror  og  vinde  hans  tillid.  Så  kan 
det  være,  at  han  fortæller  dig,  hvorfor 
han  ikke  kommer  i  Kirken.  Og  så  kan 
du  hjælpe  ham. 

David  C.  Vallejo,  16  år, 

Choloma  "Ward, 

Fesitranh  Stav, 

i  Honduras 

For  mere  end  seks  år  siden  isole- 
rede jeg  mig  fra  min  familie.  Jeg 
syntes,  at  mine  venner  var  mere 
spændende,  og  jeg  havde  ikke  lyst  til 
at  gå  i  kirke.  Til  sidst  fortalte  missio- 
nærerne mig  om  de  mål,  jeg  kunne 
sætte,  om  hvordan  jeg  skulle  knytte 
mig  mere  til  familien  og,  vigtigst  af  alt, 
om  Gud.  De  fik  mig  til  at  forstå,  at  jeg 
har  stor  betydning  i  Guds  øjne. 

D  Søster  Samantha  Seiko,  23  år, 
Suva-missionen, 


REDSKABER  I  HANS 
HÆNDER 


•V 


i  har  alle  familiemed- 
lemmer eller  venner, 
som  har  brug  for  evan- 
geliet, men  som  ikke  er  inter- 
esserede nu.  For  at  være 
effektive  skal  vores  arbejde 
med  dem  ledes  af  Herren,  så 
vi  kan  handle  på  den  måde 
og  på  det  tidspunkt,  hvor  de 
er  mest  modtagelige.  Vi  skal 
bede  om  Herrens  hjælp  og 
vejledning,  så  vi  kan  være 
redskaber  i  hans  hænder  for 
en,  som  er  parat  nu  -  en  som 
han  ønsker,  vi  skal  hjælpe 
i  dag.  Dernæst  skal  vi  være 
rede  til  at  høre  og  rette  os 
efter  hans  Ånds  tilskyndelser 
om,  hvordan  vi  skal  gribe 
det  an.« 

Ældste  Dallin  H.  Oaks  fra  De  Tolv 
Apostles  Kvorum,  »Fortæl  om 
evangeliet«,  Liahona,  januar 
2002,  s.  8. 

Planlæg  aktiviteter,  som  kan  fange 
din  brors  interesse,  og  få  ham  til  at 
tage  del  i  dem.  Præsentér  ham  for 
medlemmer  af  Kirken  på  hans  egen 
alder.  Når  han  føler  sig  tryg  ved  fami- 
lien og  Kirken,  kan  du  fortælle  ham, 
hvor  glad  du  er  for  at  være  medlem, 
og  om  alle  de  velsignelser,  som  du 
modtager. 

Pamela  Kay  M.  Gica,  18  år, 
Pateros  2.  Ward, 
i  Pasig  Stav  i  Filippinerne 

Måske  er  din  bror  usikker  på,  hvor- 
dan han  gerne  vil  være,  og  han  tror,  at 
han  er  tilfreds  med  det,  han  nu  er, 
selv  om  han  stadig  søger  efter  noget. 
Det  bedste,  du  kan  gøre,  er  at  bede 
flittigt  og  søge  efter  svar  i  skriften.  Og 
vis  ham  så,  hvor  meget  du  holder  af 
ham.  Prøv  at  være  mere  sammen  med 
ham.  Gør  godt  mod  ham.  Giv  ikke  op, 
selv  om  han  afviser  din  venlighed. 
Herren  vil  velsigne  dig  for  din  udhol- 
denhed. 

Stephanie  O'Brien,  18  år, 

Wichita  Falls  Ward, 

i  Lawton  Stav  i  Oklahoma 


Planlæg  familieaktiviteter,  som  din 
bror  vil  synes  om.  Benyt  enhver  lejlig- 
hed til  at  vise  ham,  hvor  meget  du 
holder  af  ham.  Bed  om  vejledning,  og 
bed  din  himmelske  Fader  om  at  blød- 
gøre din  brors  hjerte. 

BillYoukin,  17  år, 
Huntington  Beach  9.  Ward, 
Huntington  Beach  Nordre 
Stav  i  Californien 


Den  vigtigste  måde  at  hjælpe  en 
som  din  bror,  der  ikke  hjælper  sig 
selv,  er  ved  at  faste  og  bede  for  ham. 
Og  det  bedste  skriftsted  til  en,  der 
ikke  læser  i  skriften,  er  dit  eget 
eksempel.  Bed  ledere  og  venner,  som 
holder  af  din  bror,  om  hjælp.  Til  tider 
kan  en,  der  står  lidt  uden  for  situatio- 
nen, se  noget,  som  dine  problemer 
hindrer  dig  i  at  se. 

Guerta  Zwirtes,  20  år, 

Vitoria  Ward, 

Vitoria  Stav  i  Brasilien 


Du  kan  fortælle  din  bror,  hvad  du 
mener  om,  at  han  trækker  sig  ud  af 
familien.  Du  kan  måske  også  tale  med 
ham  om  emner,  I  begge  føler  jer 
trygge  ved.  Hvis  du  lader  en  dør  stå 
på  klem  for  kommunikationen  og 
hjælper  ham  til  at  føle  sig  elsket  og 
værdsat,  vender  han  måske  tilbage  til 
familien  og  Kirken. 

Christine  Whatcott,  15  år, 

Salem  4.  Ward, 

i  Salem  Stav  i  Utah 

åm 

Min  bror  isolerede  sig  fra  os  andre. 
Inden  jeg  forsøgte  at  vinde  hans  ven- 
skab, bad  jeg  om  hjælp  i  denne  kamp. 
Så  lavede  jeg  en  gave  til  ham  og  skrev 
et  brev,  hvori  jeg  fortalte  ham,  hvor 
højt  jeg  elsker  ham,  og  hvor  højt 
Jesus  Kristus  elsker  ham. 

jjtfflW^   I  Oscar  L.  Mackay  Lopez,  16  år, 

f  -*J  Las  Colinas  Gren, 


w     i  San  Isidro  Stav  i  Panama 


P 

Jeg  ved,  hvordan  det  føles,  når  et 
medlem  af  familien  isolerer  sig  og 
ikke  går  i  kirke  mere.  Det,  man  skal 
gøre,  er  at  udvise  sand  kærlighed, 
sådan  som  Kristus  elsker  enhver  af  os. 
Du  kan  bære  dit  vidnesbyrd  og  for- 
tælle ham,  at  du  elsker  ham.  Bed  til,  at 
familiens  medlemmer  og  du  selv  kan 
have  styrke  til  at  elske  og  tilgive. 

.  ^*      I  Myssa  Hansen,  17  år, 
Ridgefield  Ward, 
i  Vancouver  Vest  Stav 
fcÉf  '      ^j§  i  staten  Washington 


Spørgsmål  og  svar  er  en  ungdoms- 
serie,  og  det  er  vores  håb  at  trykke  et 
bredt  udsnit  af  svar  fra  unge  fra 
mange  lande.  Send  dit  svar,  så  vi  har 
det  senest  den  15.  juli  2003-  Send  det 
til  Questions  &  Answers  07/03, 
Liahona,  50  East  North  Temple 
Street,  Salt  Lake  City,  UT  84150-3220, 
USA;  eller  send  det  som  e-mail  til 
cur-liahona-imag@ldschurch.org. 
Du  kan  skrive  dit  svar  på  maskine 
eller  med  letlæselig  håndskrift  på  dit 
eget  sprog.  For  at  kunne  komme  i 
betragtning  skal  dit  svar  indeholde 
dit  fulde  navn,  alder,  privatadresse 
og  ward  eller  gren  samt  stav.  Vedlæg 
venligst  et  foto  af  dig  selv.  Dette  foto 
bliver  dog  ikke  returneret. 

SPØRGSMÅL:  Jeg  skal  tjene  penge 
til  min  mission  og  uddannelse. 
Kirken  har  lært  mig,  at  vi  ikke  skal 
arbejde  om  søndagen,  men  næsten 
alle  de  job,  jeg  er  kvalificeret  til, 
kræver  søndagsarbejde.  Hvad  skal 
jeg  gøre?  ■ 

Vidste  du  det? 


•  **AS. 

Familieaften  indført 

I  april  1915  præsenterede  Det  Første 
Præsidentskab  -Joseph  F.  Smith, 
Anthon  H.  Lund  og  Charles  W 
Penrose  -  et  formelt 


fe* 


familieaftensprogram.  Programmet 
blev  indført  i  hele  Kirken  med  juni- 
nummeret aflmprovementEra  for 
1915. 


»Vi  råder  og  opfordrer  til,  at  man 
indfører  >Familieaften<  i  hele  Kirken,« 
skrev  Det  Første  Præsidentskab.  »Det 
er  en  tid,  hvor  fædre  og  mødre  kan 
samle  deres  drenge  og  piger  omkring 
sig  og  lære  dem  Herrens  ord  ...  Denne 
>Familieaften<  bør  være  viet  til  bøn,  sal- 
mesang, sange,  musik,  skriftlæsning, 
!     familieemner  og  særlig  undervis- 
ning i  evangeliets  principper  og 
livets  etiske  problemer,  såvel 
som  børns  forpligtelser  og 
ansvar  over  for  deres  foræl- 
dre, hjemmet,  Kirken,  sam- 
fundet og  nationen.« 

Det  Første  Præsidentskab 
konkluderede:  »Hvis  de 
hellige  vil  følge  dette 
råd,  lover  vi,  at  det  vil 
resultere  i  store  velsignelser. 
Kærligheden  i  hjemmet  og 
lydigheden  mod  forældrene  øges. 
Troen  fremmes  i  hjertet  på  Israels 
ungdom,  og  de  opnår  kraft  til  at 
bekæmpe  de  onde  påvirkninger  og 
fristelser,  som  omgiver  dem.« 


i^.--^- 


Ledelsesti  ps 

Du  er  måske  ikke  elevrådsformand 
eller  elevrådsrepræsentant  på  din 
skole,  men  der  er  en  stor  sandsynlig- 
hed for,  at  nogen  ser  op  til  dig.  Beslut 
dig  for  at  være  et  godt  eksempel  for 
dine  venner  og  dine  søskende  -  et 
eksempel  på  lydighed,  venlighed  og 
kristen  kærlighed. 

Test  din  viden 

Profeten  Joseph  Smiths  familie  var 
en  konstant  støtte  for  ham,  og  de 
elskede  hinanden  indbyrdes.  Prøv  at 
se,  hvor  meget  du  ved  om  dem. 

1.  Hvordan  traf  profetens 
forældre,  Lucy  Mack  og  Joseph  Smith 
senior,  hinanden? 

a.  Joseph  arbejdede  for  Lucys  far. 

b.  Lucy  besøgte  sin  bror  i 
Tunbridge  i  Vermont  og  traf  Joseph. 

c.  De  voksede  op  på  nabogårde  i 
Massachusetts. 

2,  Hvem  af  profetens  nære 
slægtninge  blev  vidner  til 
guldpladernes  eksistens? 

a.  Joseph  sen.,  Alvin  og  Hyrum 

b.  Hyrum,  Samuel  og  Don  Carlos 

c.  Joseph  sen.,  Hyrum  og  Samuel 


3.  Om  hvilken  bror  sagde 
profeten  Joseph  Smith:  »[Han] 
besidder  lammets  mildhed.  Jobs 
pålidelighed  og,  kort  sagt,  Kristi 
sagtmodighed  og  ydmyghed« 
fHistory  of  the  Church,  2:338)? 

a.  Alvin 

b.  Hyrum 

c.  Samuel 


FRA  OVEN:  ILLUSTRATION:  PAUL  MANN,  DIGITALT  BEARBEJDET 
AF  RANDALL  J.  PIXTON;  FOTO  AF  DET  FØRSTE  PRÆSIDENTSKAB: 
VENLIGST  UDLÅNT  AF  SDH-KIRKENS  ARKIVER;  MODELFOTO: 
CRAIG  DIMOND 

Sådan  anvender 
du  Liahona  for 
juni  2003 


Forslag  til  samtaleemner  til  familieaften 

•  »Familieråd:  En  samtale  med  ældste  og  søster  Ballard«,  s.  12:  Et  vigtigt  for- 
mål med  familieråd  er  at  give  alle  familiens  medlemmer  mulighed  for  at  tage 
del  i  beslutningsprocessen.  Specifikt  drøfte,  hvordan  medlemmer  af  jeres  fami- 
lie kan  undgå  blot  at  forlange  en  bestemt  adfærd  af  andre  og  i  stedet  samar- 
bejde om  at  finde  løsninger. 

•  »Mine  fædre«,  s.  22:  Nogle  unge  i  Kirken  har  langt  fra  ideelle  forhold  der- 
hjemme. Hvordan  kan  ledere,  under  disse  omstændigheder,  hjælpe  de  unge 
med  at  føle  deres  himmelske  Faders  kærlighed  og  omsorg? 

•  »Et  godt  fundament  for  ægteskabet«,  s.  34:  Tal  om  fire  byggesten,  som  I 
kan  bruge  til  at  skabe  et  fundament  for  lykke  i  ægteskabet.  Og  tal  så  om,  hvor- 
dan I  anvender  ideerne  i  praksis. 

•  »Elsker  hverandre«,  s.  L2:  Præsident  Thomas  S.  Monson  fortæller  om  en 
familie,  som  kunne  være  blevet  vrede  over  en  biskops  glemsomhed,  men  som 
i  stedet  valgte  at  tilgive.  Læs  historien  sammen,  og  tal  så  om  situationer,  hvor  I 
kan  tilgive  i  stedet  for  at  bære  nag. 

Emner  i  dette  nummer 

L= Lille  Liahona 

Beskyttelse 40 

Besøgslærerinder 25 

Blandede  familie  30 

Enlige  forældre  12 

Evigt  perspektiv 40 

Familieaften  2,  7,  47,  48 

Familieforhold  12,  22,  26,  30, 

44,  L15 

Familieråd 2,  12 

Forberedelse 7,  25 

Forsoningen  18 

Forældrerollen  2,  12 

Frelsesplanen L4,  L15 

Hjemmelærere 6 

Indførelse  i  fællesskabet 44 

Jesus  Kristus  18,  L6 

Kirkens  historie  47 

Korsfæstelsen 18 

Kærlighed  34,  44 

Lederskab  22,  47,  48 

Lydighed  34,  40 

Nye  Testamente,  Det  18,  L6 

Opstandelsen L6 

Primary  L4 

Profeter 26 

Sabbat  40 

Slægtshistorie  30 

Taknemlighed  40 

Templer  og  tempeltjeneste  ....40,  L16 

Tilgivelse  L2 

Tro  L12 

Undervisning  48 

Unge  25 

Ægteskab  34 


Fra  Distributionscentret 

Vidste  du,  at  Familieaften,  Idé-  og  håndbog 
(katalognr.  31106  110)  er  tilgængelig  på  mange 
sprog?  Dette  hæfte  rummer  eksempler  på  lektioner 
samt  forslag  til  aktiviteter  og  andre  måder  at 
^* -  -.       forbedre  familieaften  på. 

Vende  børnenes  hjerter  til  fædrene,  af  Derek  J.  Hegsted 
»Se,  tiden  er  til  fulde  kommet,  om  hvilken  der  blev  talt  gennem  Malakias'  mund  ...  for  at  vende  fædrenes 

hjerte  til  børnene  og  børnenes  til  fædrene«  (L&P  110:14-15). 


»Hvad  enten  vi  er  unge  eller  gamle,  ugifte  eller  gifte,  hvad 

enten  vores  børn  bor  hjemme  eller  er  fløjet  fra  reden,  kan 

familieaften  skabe  øget  enighed  og  kærlighed  i  vore  hjem. 

Familieaften  er  for  alle.«  Se  præsident  James  E.  Faust, 

»Berig  dit  liv  med  familieaften«,  s.  2. 

